title: Vec C-34/09: Rozsudok Súdneho dvora (veľká komora) z  8. marca 2011 (návrh na začatie prejudiciálneho konania, ktorý podal Tribunal du travail de Bruxelles — Belgicko) — Gerardo Ruiz Zambrano/Office national de l’emploi (ONEM) (Občianstvo Únie — Článok 20 ZFEÚ — Priznanie práva na pobyt na základe práva Únie maloletému dieťaťu na území členského štátu, ktorého má toto dieťa štátnu príslušnosť, nezávisle od predchádzajúceho výkonu jeho práva na voľný pohyb na území členských štátov — Priznanie odvodeného práva na pobyt priamemu predkovi, štátnemu príslušníkovi tretieho štátu, od ktorého je maloleté dieťa závislé, za rovnakých okolností — Dôsledky práva na pobyt maloletého dieťaťa na požiadavky, ktoré má z hľadiska pracovného práva splniť priamy predok tohto dieťaťa, ktorý je štátnym príslušníkom tretieho štátu)

text:
               30.4.2011

               SK

               Úradný vestník Európskej únie

               C 130/2

         Rozsudok Súdneho dvora (veľká komora) z 8. marca 2011 (návrh na začatie prejudiciálneho konania, ktorý podal Tribunal du travail de Bruxelles — Belgicko) — Gerardo Ruiz Zambrano/Office national de l’emploi (ONEM)
   (Vec C-34/09) (1)

   (Občianstvo Únie - Článok 20 ZFEÚ - Priznanie práva na pobyt na základe práva Únie maloletému dieťaťu na území členského štátu, ktorého má toto dieťa štátnu príslušnosť, nezávisle od predchádzajúceho výkonu jeho práva na voľný pohyb na území členských štátov - Priznanie odvodeného práva na pobyt priamemu predkovi, štátnemu príslušníkovi tretieho štátu, od ktorého je maloleté dieťa závislé, za rovnakých okolností - Dôsledky práva na pobyt maloletého dieťaťa na požiadavky, ktoré má z hľadiska pracovného práva splniť priamy predok tohto dieťaťa, ktorý je štátnym príslušníkom tretieho štátu)
   2011/C 130/02
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Tribunal du travail de Bruxelles

      Účastníci konania pred vnútroštátnym súdom

      Žalobca: Gerardo Ruiz Zambrano

      Žalovaný: Office national de l’emploi (ONEM)

      Predmet veci

   Návrh na začatie prejudiciálneho konania — Tribunal du travail de Bruxelles — Výklad článkov 12, 17 a 18 Zmluvy o založení Európskeho spoločenstva v spojení s článkami 21, 24 a 34 Charty základných práv — Priznanie práva na pobyt občanovi Únie na území členského štátu, ktorého má tento občan štátnu príslušnosť, nezávisle na predchádzajúcom výkone jeho práva na pohyb — Priznanie, za rovnakých okolností, práva na odvodený pobyt priamemu predkovi, štátnemu príslušníkovi tretieho štátu, od ktorého je závislé maloleté dieťa so štátnou príslušnosťou členského štátu, ktoré by požíval v každom prípade, ak by maloleté dieťa vykonalo svoje právo na pohyb — Dôsledky práva na pobyt maloletého dieťaťa na požiadavky, ktoré má z hľadiska pracovného práva splniť priamy predok tohto dieťaťa, ktorý je štátnym príslušníkom tretieho štátu

      Výrok rozsudku

   Článok 20 ZFEÚ sa má vykladať v tom zmysle, že bráni tomu, aby členský štát na jednej strane zamietol štátnemu príslušníkovi tretieho štátu, od ktorého sú závislé jeho maloleté deti, občania Únie, pobyt v členskom štáte bydliska týchto detí, ktorého sú tieto deti štátnymi príslušníkmi, a na druhej strane odmietol uvedenému štátnemu príslušníkovi tretieho štátu poskytnúť pracovné povolenie, keďže tieto rozhodnutia by uvedené deti zbavili možnosti účinne požívať podstatu práv, ktoré vyplývajú zo statusu občana Únie.

      (1)  Ú. v. EÚ C 90, 18.4.2009.


title: Spojené veci T-379/10 a T-381/10: Rozsudok Všeobecného súdu zo 16. septembra 2013 — Keramag Keramische Werke a i./Komisia ( „Hospodárska súťaž — Kartely — Belgický, nemecký, francúzsky, taliansky, holandský a rakúsky trh s kúpeľňovými doplnkami a príslušenstvom — Rozhodnutie, ktorým sa konštatuje porušenie článku 101 ZFEÚ a článku 53 Dohody o EHP — Koordinácia zvyšovania cien a výmena citlivých obchodných informácií — Dĺžka trvania porušenia — Právo na obhajobu — Prístup k spisu — Pripísateľnosť protiprávneho správania“ )

text:
               9.11.2013

               SK

               Úradný vestník Európskej únie

               C 325/26

         Rozsudok Všeobecného súdu zo 16. septembra 2013 — Keramag Keramische Werke a i./Komisia
   (Spojené veci T-379/10 a T-381/10) (1)

   (Hospodárska súťaž - Kartely - Belgický, nemecký, francúzsky, taliansky, holandský a rakúsky trh s kúpeľňovými doplnkami a príslušenstvom - Rozhodnutie, ktorým sa konštatuje porušenie článku 101 ZFEÚ a článku 53 Dohody o EHP - Koordinácia zvyšovania cien a výmena citlivých obchodných informácií - Dĺžka trvania porušenia - Právo na obhajobu - Prístup k spisu - Pripísateľnosť protiprávneho správania)
   2013/C 325/44
   Jazyk konania: angličtina

      Účastníci konania

      Žalobkyne: Keramag Keramische Werke AG (Ratingen, Nemecko), Koralle Sanitärprodukte GmbH (Vlotho, Nemecko), Koninklijke Sphinx BV (Maastricht, Holandsko), Allia SAS (Avon, Francúzsko), Produits Céramique de Touraine SA (Selles-sur-Cher, Francúzsko), Pozzi Ginori SpA (Miláno, Taliansko) (vec T-379/10); Sanitec Europe Oy (Helsinki, Fínsko) (vec T-381/10) (v zastúpení: J. Killick, barrister, I. Reynolds, solicitor, P. Lindfelt a K. Struckmann, advokáti)

      Žalovaná: Európska komisia (v zastúpení: F. Castillo de la Torre a F. Ronkes Agerbeek, splnomocnení zástupcovia, za právnej pomoci B. Kennelly, barrister)

      Predmet veci

   Návrh na čiastočné zrušenie rozhodnutia Komisie K(2010) 4185 v konečnom znení z 23. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/39.092 — Kúpeľňové doplnky a príslušenstvo) a subsidiárne návrh na zníženie pokuty, ktorá bola žalobkyniam uložená v tomto rozhodnutí

      Výrok rozsudku

               1.

               Článok 1 ods. 1 bod 6 rozhodnutia Komisie K(2010) 4185 v konečnom znení z 23. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/39.092 — Kúpeľňové doplnky a príslušenstvo) sa zrušuje v rozsahu, v akom Európska komisia dospela k záveru, že Allia SAS a Produits Céramique de Touraine SA sa zúčastnili na porušení týkajúcom sa kartelu na francúzskom trhu v období od 25. februára 2004 do 9. novembra 2004, ako aj že Pozzi Ginori SpA sa zúčastnila na porušení týkajúcom sa kartelu na talianskom trhu v inom období než období od 14. mája 1996 do 9. marca 2001.

               2.

               Článok 2 ods. 7 rozhodnutia K(2010) 4185 v konečnom znení sa zrušuje v rozsahu, v akom celková suma pokuty uloženej Keramag Keramische Werke AG, Koralle Sanitärprodukte GmbH, Koninklijke Sphinx BV, Pozzi Ginori a Sanitec Europe Oy prevyšuje sumu 50 580 701 eur.

               3.

               V zostávajúcej časti sa žaloba zamieta.

               4.

               Keramag Keramische Werke, Koralle Sanitärprodukte, Koninklijke Sphinx, Allia, Produits Céramique de Touraine, Pozzi Ginori a Sanitec Europe znášajú tri štvrtiny svojich trov konania.

               5.

               Komisia znáša vlastné trovy konania a je povinná nahradiť jednu štvrtinu trov konania, ktoré vynaložili Keramag Keramische Werke, Koralle Sanitärprodukte, Koninklijke Sphinx, Allia, Produits Céramique de Touraine, Pozzi Ginori a Sanitec Europe.

      (1)  Ú. v. EÚ C 301, 6.11.2010.


title: Vec T-33/05: Rozsudok Všeobecného súdu z  3. februára 2011 — Cetarsa/Komisia ( „Hospodárska súťaž — Kartelové dohody — Španielsky trh nákupu a prvého spracovania surového tabaku — Rozhodnutie konštatujúce porušenie článku 81 ES — Určenie cien a rozdelenie trhu — Pokuty — Závažnosť a dĺžka trvania porušenia — Rovnosť zaobchádzania — Zásada proporcionality — Maximálna hranica 10 % obratu — Spolupráca“ )

text:
               19.3.2011

               SK

               Úradný vestník Európskej únie

               C 89/14

         Rozsudok Všeobecného súdu z 3. februára 2011 — Cetarsa/Komisia
   (Vec T-33/05) (1)

   (Hospodárska súťaž - Kartelové dohody - Španielsky trh nákupu a prvého spracovania surového tabaku - Rozhodnutie konštatujúce porušenie článku 81 ES - Určenie cien a rozdelenie trhu - Pokuty - Závažnosť a dĺžka trvania porušenia - Rovnosť zaobchádzania - Zásada proporcionality - Maximálna hranica 10 % obratu - Spolupráca)
   2011/C 89/31
   Jazyk konania: španielčina

      Účastníci konania

      Žalobkyňa: Compañía española de tabaco en rama, SA (Cetarsa) (Navalmoral de la Mata, Španielsko) (v zastúpení: M. Araujo Boyd, J. Buendía Sierra a A. Givaja Sanz, advokáti)

      Žalovaná: Európska komisia (v zastúpení: F. Castillo de la Torre a É. Gippini Fournier, splnomocnení zástupcovia)

      Predmet veci

   Po prvé návrh na zrušenie rozhodnutia Komisie K(2004) 4030 v konečnom znení z 20. októbra 2004 týkajúceho sa konania podľa článku 81 ods. 1 [ES] (vec COMP/C.38.238/B.2 — Surový tabak — Španielsko), po druhé a subsidiárne návrh na zníženie výšky pokuty uloženej žalobkyni týmto rozhodnutím a po tretie protinávrh Komisie smerujúci k zvýšeniu uvedenej pokuty

      Výrok rozsudku

               1.

               Výška pokuty uloženej spoločnosti Compañía española de tabaco en rama, SA (Cetarsa) v článku 3 rozhodnutia Komisie K(2004) 4030 v konečnom znení z 20. októbra 2004 týkajúceho sa konania podľa článku 81 ods. 1 [ES] (vec COMP/C.38.238/B.2 — Surový tabak — Španielsko) sa stanovuje na 3 147 300 eur.

               2.

               V zostávajúcej časti sa žaloba zamieta.

               3.

               Protinávrh Komisie podaný Európskou komisiou sa zamieta.

               4.

               Spoločnosť Cetarsa znáša osem desatín svojich vlastných trov konania a je povinná nahradiť osem desatín trov konania, ktoré vznikli Komisii, pričom Komisia znáša dva desatiny svojich vlastných trov konania a je povinná nahradiť dve desatiny trov konania, ktoré vznikli spoločnosti Cetarsa.

      (1)  Ú. v. EÚ C 82, 2.4.2005.


title: Výmaz veci T-58/97

text:
               3.9.2005

               SK

               Úradný vestník Európskej únie

               C 217/63

         Výmaz veci T-58/97 (1)

   (2005/C 217/128)

      (Jazyk konania: holandčina)

   Uznesením zo 16. júna 2005 predseda piatej komory Súdu prvého stupňa Európskych spoločenstiev nariadil výmaz veci T-58/97: H. Heringa proti Rade Európskej Únie a Komisii Európskych spoločenstiev.

      (1)  Ú. v. ES C 142, 10.5.1997


title: Vec C-354/13: Rozsudok Súdneho dvora (štvrtá komora) z  18. decembra 2014 (návrh na začatie prejudiciálneho konania, ktorý podal Retten i Kolding, Civilretten – Dánsko) – Fag og Arbejde (FOA), konajúca v mene Karstena Kaltofta/Kommunernes Landsforening (KL), konajúca v mene Billund Kommune (Návrh na začatie prejudiciálneho konania — Sociálna politika — Prepustenie — Dôvod — Obezita pracovníka — Všeobecná zásada nediskriminácie z dôvodu obezity — Neexistencia — Smernica 2000/78/ES — Rovnosť zaobchádzania v zamestnaní a povolaní — Zákaz akejkoľvek diskriminácie na základe zdravotného postihnutia — Existencia „zdravotného postihnutia“ )

text:
               23.2.2015

               SK

               Úradný vestník Európskej únie

               C 65/7

         Rozsudok Súdneho dvora (štvrtá komora) z 18. decembra 2014 (návrh na začatie prejudiciálneho konania, ktorý podal Retten i Kolding, Civilretten – Dánsko) – Fag og Arbejde (FOA), konajúca v mene Karstena Kaltofta/Kommunernes Landsforening (KL), konajúca v mene Billund Kommune
   (Vec C-354/13) (1)

   ((Návrh na začatie prejudiciálneho konania - Sociálna politika - Prepustenie - Dôvod - Obezita pracovníka - Všeobecná zásada nediskriminácie z dôvodu obezity - Neexistencia - Smernica 2000/78/ES - Rovnosť zaobchádzania v zamestnaní a povolaní - Zákaz akejkoľvek diskriminácie na základe zdravotného postihnutia - Existencia „zdravotného postihnutia“))
   (2015/C 065/09)
   Jazyk konania: dánčina

      Vnútroštátny súd, ktorý podal návrh na začatie prejudiciálneho konania

   Retten i Kolding, Civilretten

      Účastníci konania pred vnútroštátnym súdom

      Žalobkyňa: Fag og Arbejde (FOA), konajúca v mene Karstena Kaltofta

      Žalovaná: Kommunernes Landsforening (KL), konajúca v mene Billund Kommune

      Výrok rozsudku

               1.

               Právo Únie sa má vykladať v tom zmysle, že nezakotvuje všeobecnú zásadu nediskriminácie z dôvodu obezity ako takej, pokiaľ ide o zamestnanie a povolanie.

               2.

               Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa má vykladať v tom zmysle, že stav obezity pracovníka predstavuje „zdravotné postihnutie“ v zmysle tejto smernice, pokiaľ tento stav spôsobuje obmedzenie vyplývajúce najmä z dlhodobého fyzického, mentálneho alebo psychického postihnutia, ktoré v súčinnosti s rôznymi prekážkami môže brániť plnému a účinnému zapojeniu dotknutej osoby do profesijného života na rovnoprávnom základe s ostatnými pracovníkmi. Je vecou vnútroštátneho súdu, aby overil, či vo veci samej sú tieto podmienky splnené.

      (1)  Ú. v. EÚ C 252, 31.8.2013.


title: Vec T-69/12: Uznesenie Všeobecného súdu zo 17. júna 2013 — Zavvar/Rada ( „Spoločná zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zmrazenie finančných prostriedkov — Vyňatie zo zoznamu dotknutých osôb — Zastavenie konania“ )

text:
               3.8.2013

               SK

               Úradný vestník Európskej únie

               C 225/79

         Uznesenie Všeobecného súdu zo 17. júna 2013 — Zavvar/Rada
   (Vec T-69/12) (1)

   (Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Vyňatie zo zoznamu dotknutých osôb - Zastavenie konania)
   2013/C 225/175
   Jazyk konania: angličtina

      Účastníci konania

      Žalobca: Seyed Hadi Zavvar (Dubaj, Spojené arabské emiráty) (v zastúpení: S. Zaiwalla, P. Reddy a F. Zaiwalla, solicitors, D. Wyatt, QC, a R. Blakeley, barrister)

      Žalovaná: Rada Európskej únie (v zastúpení: B. Driessen a I. Rodios, splnomocnení zástupcovia)

      Predmet veci

   Na jednej strane návrh na zrušenie bodu 22 tabuľky A prílohy rozhodnutia Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 319, s. 71), bodu 22 tabuľky A prílohy vykonávacieho nariadenia Rady (EÚ) č. 1245/2011 z 1. decembra 2011, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 319, s. 11), a nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, s. 1), v rozsahu, v akom sa tieto akty týkajú žalobcu, a na druhej strane návrh na vyhlásenie neuplatniteľnosti článku 20 ods. 1 písm. b) rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, s. 39) a článku 16 ods. 2 nariadenia Rady (EÚ) č. 961/2010 z 25. októbra 2010 o reštriktívnych opatreniach voči Iránu, ktorým sa zrušuje nariadenie (ES) č. 423/2007 (Ú. v. EÚ L 281, s. 1), na žalobcu

      Výrok

               1.

               Konanie sa zastavuje.

               2.

               Rada Európskej únie je povinná nahradiť trovy konania.

      (1)  Ú. v. EÚ C 109, 14.4.2012.


title: Vec C-106/11: Návrh na začatie prejudiciálneho konania, ktorý podal Hoge Raad der Nederlanden (Holandsko) 3. marca 2011 — M. J. Bakker/Staatssecretaris van Financiën

text:
               28.5.2011

               SK

               Úradný vestník Európskej únie

               C 160/10

         Návrh na začatie prejudiciálneho konania, ktorý podal Hoge Raad der Nederlanden (Holandsko) 3. marca 2011 — M. J. Bakker/Staatssecretaris van Financiën
   (Vec C-106/11)
   2011/C 160/10
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Navrhovateľ v konaní o kasačnom opravnom prostriedku: M. J. Bakker

      Odporca v konaní o kasačnom opravnom prostriedku: Staatssecretaris van Financiën

      Prejudiciálne otázky

               1.

               Sú pravidlá určenia príslušnosti právnych predpisov hlavy II nariadenia (EHS) č. 1408/71 (1) uplatniteľné s tým následkom, že určujú holandské právne predpisy ako uplatniteľné, čiže v dôsledku toho možno vyberať príspevky na holandské sociálne poistenie v takom prípade, akým je prejednávaný prípad, ak zamestnanec, ktorý je holandským štátnym príslušníkom s bydliskom v Španielsku, pracuje ako námorník pre zamestnávateľa so sídlom v Holandsku a svoju činnosť vykonáva na palube bagrových lodí, ktoré sa plavia mimo územia Spoločenstva pod holandskou vlajkou, a to napriek tomu, že v prípade zohľadnenia výlučne holandských vnútroštátnych právnych predpisov nepatrí v dôsledku skutočnosti, že nemá bydlisko v Holandsku, do holandského systému sociálneho zabezpečenia?

               2.

               V akom rozsahu je pritom relevantné, že sa pri vykonávaní holandských poistení zamestnancov uplatňuje prax, podľa ktorej výkonný orgán považuje námorníkov v prípade, akým je prejednávaný prípad, s odkazom na právo Spoločenstva za poistencov?

      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35).


title: Výmaz veci C-117/04

text:
               8.1.2005

               SK

               Úradný vestník Európskej únie

               C 6/32

         Výmaz veci C-117/04 (1)

   (2005/C 6/62)

      (Jazyk konania: taliančina)

   Uznesením zo 6. júla 2004 predseda Súdneho dvora Európskych spoločenstiev nariadil výmaz veci C-117/04: Komisia Európskych spoločenstiev proti Talianskej republike.

      (1)   Ú. v. EÚ C 106 zo dňa 30.4.2004


title: Vec T-44/14: Žaloba podaná 15. januára 2014 — Costantini a iní/Komisia

text:
               29.3.2014

               SK

               Úradný vestník Európskej únie

               C 93/26

         Žaloba podaná 15. januára 2014 — Costantini a iní/Komisia
   (Vec T-44/14)
   2014/C 93/46
   Jazyk konania: angličtina

      Účastníci konania

      Žalobcovia: Bruno Costantini (Jesi, Taliansko), Robert Racke (Lamadelaine, Luxembursko), Pietro Pravata (Beyne-Heusay, Belgicko), Zbigniew Galązka (Łódź, Poľsko), Justo Santos Domínguez (Leganés, Španielsko), Maria Isabel Lemos (Mealhada, Portugalsko), André Clavelou (Vincennes, Francúzsko), iniciatíva občanov: „Right to Lifelong Care: Leading a life of dignity and Independence is a fundamental right!“ (v zastúpení: O. Brouwer, advokát a A. Woods, solicitor)

      Žalovaná: Európska komisia

      Návrhy

   Žalobcovia navrhujú, aby Všeobecný súd:

               —

               zrušil rozhodnutie Európskej komisie z 5. novembra 2013, ktorým sa zamieta registrácia iniciatívy občanov: „Right to Lifelong Care: Leading a life of dignity and Independence is a fundamental right!“ (ďalej len „iniciatíva“) podľa nariadenia Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (Ú. v. EÚ L 65, s. 1); toto rozhodnutie bolo oznámené predstaviteľovi a jeho zástupcovi 5. novembra 2013 v liste označenom „C(2013) 7612 final“ (ďalej len „napadnuté rozhodnutie“),

               —

               zaviazal žalovanú na náhradu trov konania, vrátane trov konania vedľajších účastníkov konania.

      Dôvody a hlavné tvrdenia

   Na podporu svojej žaloby žalobcovia uvádzajú tri žalobné dôvody.

               1.

               Prvý žalobný dôvod je založený na tom, že Komisia tým, že odmietla registráciu iniciatívy, nepoužila správne právne kritérium podľa článku 4 ods. 2 písm. b) nariadenia č. 211/2011, pretože nesprávne konštatovala, že ciele iniciatívy nemožno v rámci Zmluvy o fungovaní Európskej únie dostatočne dosiahnuť, a nezohľadnila zásady, na ktorých sa zakladá nariadenie č. 211/2011.

               2.

               Druhý žalobný dôvod je založený na tom, že Komisia porušila základnú zásadu riadnej správy vecí verejných, keď odmietla registráciu iniciatívy, napriek tomu, že zaregistrovala občianske iniciatívy, ktoré sa usilovali o dosiahnutie cieľov podobného typu.

               3.

               Tretí žalobný dôvod je založený na tom, že Komisia v rozpore s článkom 296 ZFEÚ nesplnila svoju povinnosť napadnuté rozhodnutie dostatočne a náležite odôvodniť.


title: Vec T-205/14: Žaloba podaná 27. marca 2014 – Schroeder/Rada a Komisia

text:
               7.7.2014

               SK

               Úradný vestník Európskej únie

               C 212/33

         Žaloba podaná 27. marca 2014 – Schroeder/Rada a Komisia
   (Vec T-205/14)
   2014/C 212/42
   Jazyk konania: nemčina

      Účastníci konania

      Žalobkyňa: I. Schroeder KG (GmbH & Co.) (Hamburg, Nemecko) (v zastúpení: K. Landry, Rechsanwalt)

      Žalované: Rada Európskej únie a Európska komisia

      Návrhy

   Žalobkyňa navrhuje, aby Všeobecný súd:

               —

               zaviazal žalované zaplatiť žalobkyni náhradu škody vo výške 3 45  644 eur zvýšenú o ročné úroky vo výške 8 % odo dňa vyhlásenia rozsudku, prípadne konštatoval existenciu nároku na náhradu škody voči žalovaným,

               —

               zaviazal žalované na náhradu trov konania.

      Dôvody a hlavné tvrdenia

   Žalobkyňa požaduje náhradu škody z dôvodu prijatia nariadenia (ES) č. 1355/2008 (1), ktoré bolo vyhlásené za neplatné rozsudkom Súdneho dvora z 22. marca 2012 vo veci GLS (C-338/10).
   Žalobkyňa uvádza, že vnútroštátne colné orgány vrátili antidumpingové clo neoprávnene vybraté na základe tohto nariadenia. Napriek tomu jej ale vznikla hospodárska škoda, keďže bola z dôvodu straty likvidity prinútená vziať si dodatočné bankové úvery s bežným trhovým úročením. Preto požaduje náhradu rozdielu medzi úrokmi, ktoré platila na základe bankových úverov, a nižšími úrokmi, ktoré by bola platila keby nebola zaťažená antidumpingovým clom. Žalobkyňa v tejto súvislosti tvrdí, že žalované protiprávnym prijatím nariadenia č. 1355/2008 dostatočne závažným spôsobom porušili svoju povinnosť náležitej starostlivosti a riadnej správy vecí verejných, v dôsledku čoho jej vznikla škoda, ktorú nie je možné uhradiť iným spôsobom, keďže príslušné vnútroštátne ustanovenia týkajúce sa dovozného cla neupravujú úhradu rozdielu v úrokoch v prospech colného dlžníka od okamihu zaplatenia.

      (1)  Nariadenie Rady (ES) č. 1355/2008 z 18. decembra 2008, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike (Ú. v. EÚ L 350, s. 35).


title: Vec F-29/13 RENV: Uznesenie Súdu pre verejnú službu z 15. októbra 2015 – Drakeford/EMA

text:
               23.11.2015

               SK

               Úradný vestník Európskej únie

               C 389/66

         Uznesenie Súdu pre verejnú službu z 15. októbra 2015 – Drakeford/EMA
   (Vec F-29/13 RENV)
   (2015/C 389/76)
   Jazyk konania: francúzština
   Predseda tretej komory nariadil výmaz veci.


title: Vec T-167/09 P: Odvolanie podané 24. apríla 2009 : Komisia Európskych spoločenstiev proti rozsudku Súdu pre verejnú službu zo 17. februára 2009 vo veci F-38/08, Liotti/Komisia

text:
               18.7.2009

               SK

               Úradný vestník Európskej únie

               C 167/14

         Odvolanie podané 24. apríla 2009: Komisia Európskych spoločenstiev proti rozsudku Súdu pre verejnú službu zo 17. februára 2009 vo veci F-38/08, Liotti/Komisia
   (Vec T-167/09 P)
   2009/C 167/29
   Jazyk konania: francúzština

      Účastníci konania

      Odvolateľka: Komisia Európskych spoločenstiev (v zastúpení: B. Eggers a K. Herrmann, splnomocnení zástupcovia)

      Ďalší účastník konania: Amerigo Liotti (Senningerberg, Luxembursko)

      Návrhy odvolateľky

               —

               zrušiť rozsudok Súdu pre verejnú službu zo 17. februára 2009 vo veci Liotti/Komisia, F-38/08,

               —

               zaviazať žalobcu na náhradu trov konania pred Súdom pre verejnú službu, ako aj trov konania odvolania.

      Odvolacie dôvody a hlavné tvrdenia

   Týmto odvolaním sa Komisia Európskych spoločenstiev domáha zrušenia rozsudku Súdu pre verejnú službu zo 17. februára 2009 vydaného vo veci Liotti/Komisia, F-38/08, ktorým Súd pre verejnú službu zrušil správu o služobnom postupe pána Liotti za obdobie od 1. januára 2006 do 31. decembra 2006.
   Komisia sa na podporu svojho odvolania opiera o tri odvolacie dôvody založené na:

               —

               porušení práva Spoločenstva, pretože článok 8 ods. 7 všeobecných vykonávacích ustanovení článku 43 Služobného poriadku úradníkov neukladá overovateľovi, alebo dokonca generálnemu riaditeľovi povinnosť preskúmať uplatnenie pravidiel hodnotenia vo všetkých návrhoch správ o služobnom postupe pre danú platovú triedu,

               —

               procesných vadách v konaní pred Súdom pre verejnú službu, ktoré poškodili záujmy Komisie, pretože Súd pre verejnú službu sa tým, že na pojednávaní uplatnil z úradnej moci požiadavku zmierovacieho konania a zosúladenia stanovenú v článku 8 ods. 7 všeobecných vykonávacích ustanovení, dopustil porušenia práva na obranu Komisie vzhľadom na to, že jej neumožnil predložiť faktické dôkazy, ktoré by preukázali, že pri vypracovaní spornej správy o služobnom postupe nedošlo k porušeniu článku 8 ods. 7 všeobecných vykonávacích ustanovení.

               —

               nesprávnom právnom posúdení, pretože Súd pre verejnú službu kvalifikoval nedodržanie ustanovení článku 8 ods. 3 všeobecných vykonávacích ustanovení ako porušenie podstatnej formálnej náležitosti, ktorá má za následok zrušenie správy o služobnom postupe napadnutej pred Súdom pre verejnú službu.


title: Vec C-301/05 P: Odvolanie podané 28. júla 2005 (faxom z 27. júla 2005) Hansom-Petrom Wilferom proti rozsudku Súdu prvého stupňa Európskych spoločenstiev (štvrtá komora) z 8. júna 2005 vo veci T-315/03, Hans-Peter Wilfer proti Úradu pre harmonizáciu vnútorného trhu (ochranné známky a vzory)

text:
               12.11.2005

               SK

               Úradný vestník Európskej únie

               C 281/4

         Odvolanie podané 28. júla 2005 (faxom z 27. júla 2005) Hansom-Petrom Wilferom proti rozsudku Súdu prvého stupňa Európskych spoločenstiev (štvrtá komora) z 8. júna 2005 vo veci T-315/03, Hans-Peter Wilfer proti Úradu pre harmonizáciu vnútorného trhu (ochranné známky a vzory)
   (Vec C-301/05 P)
   (2005/C 281/09)
   Jazyk konania: nemčina
   Hans-Peter Wilfer podal 28. júla 2005 (faxom z 27. júla 2005) odvolanie na Súdny dvor Európskych spoločenstiev proti rozsudku Súdu prvého stupňa Európskych spoločenstiev (štvrtá komora) z 8. júna 2005 vo veci T-315/03, Hans-Peter Wilfer proti Úradu pre harmonizáciu vnútorného trhu (ochranné známky a vzory). Odvolateľa zastupuje A. Kockläuner, Cabinet Meissner, Bolte & Partner, Widenmayerstrasse 48, DE-80538 München, Nemecko.
   Odvolateľ navrhuje, aby Súdny dvor:

               1.

               zrušil úplne prvý bod výroku rozsudku vyhláseného 8. júna 2005 Súdom prvého stupňa vo veci T-315/03 (1), zmenil druhý a tretí bod výroku uvedeného rozsudku v tom zmysle, že ÚHVT je povinný znášať vlastné trovy a nahradiť všetky trovy, ktoré vznikli žalobcovi;

               2.

               zaviazal ÚHVT na náhradu trov odvolacieho konania.

         Dôvody odvolania a hlavné tvrdenia
   Žalobca uvádza na podporu svojho odvolania proti zmienenému rozsudku na jednej strane nedostatky konania a na druhej strane porušenie práva Spoločenstva Súdom prvého stupňa:

               1.

               Podľa žalobcu Súd prvého stupňa – čo sa týka otázky, či a do akej miery úrad pre priemyselné vlastníctvo sa môže zúčastniť na zastúpení žalobcu – zle podal výklad článku 19 Štatútu Súdneho dvora. V súlade s týmto ustanovením pojem „advokát“ (Anwalt) zahŕňa tiež patentových poradcov (Patentanwalt) do tej miery, do akej im právny poriadok umožňuje zastupovať účastníka konania pred súdnym orgánom a v rámci právneho systému im prisudzuje postavenie, ktoré v dôsledku práv a povinností, ktoré sú im zverené, je porovnateľné s postavením advokáta (Rechtsanwalt).

               2.

               Žalobca uvádza, že – pri posudzovaní otázky, či a do akej miery potvrdenie o zápise americkej ochrannej známky ROCKBASS č. 76/302 601 a vyjadrenie žalobcu obsahujúceho nové tvrdenia a nové dôkazy treba vziať do úvahy v rámci tohto konania – Súd prvého stupňa nepochopil dopad zásady preskúmania z úradnej povinnosti uvedenej v článku 74 nariadenia č. 40/94 a nesprávne uplatnil článok 7 ods. 1 písm. b) a c) uvedeného nariadenia.

               3.

               Žalobca tvrdí, že – čo sa týka významu a gramatickej štruktúry pomenovania ROCKBASS – Súd prvého stupňa skreslil skutočnosti, ktoré boli uvádzané. Súd prvého stupňa nevzal do úvahy to, že pomenovanie ROCKBASS je extrémne zložité a naviac nevzal do úvahy, že predmetné pomenovanie môže byť výsledkom veľkého počtu rôznych gramatických kombinácií. Súd prvého stupňa tým, že nezdôvodnil tieto skutkové skreslenia, porušil svoju povinnosť odôvodniť rozhodnutie.

               4.

               Žalobca uvádza, že Súd prvého stupňa skreslil skutočnosti, ktoré boli uvedené ohľadne samostatného používania (vo vzťahu k výrobkom triedy 15), pričom toto používanie sa vzťahovalo na výrobky tried 9 a 18, a že tiež porušil svoju povinnosť odôvodniť rozhodnutie tým, že ohľadne vyššie uvedeného problému neuviedol zrozumiteľné odôvodnenie.

               5.

               Podľa názoru žalobcu, Súd prvého stupňa – pokiaľ ide o otázku, či prihlasovaná ochranná známka ROCKBASS priamo popisuje súbor výrobkov uvedených v prihláške – nesprávne uplatnil článok 7 ods. 1 písm. c) nariadenia č. 40/94. Teda nesprávne vychádzal z chápania neobjektívneho priemerného spotrebiteľa – namiesto toho, aby vzal do úvahy chápanie priemerného spotrebiteľa bez predsudkov – a pre posúdenie tejto otázky vychádzal výlučne z bezvýznamných charakteristických vlastností, ktoré sú z hľadiska dotknutej verejnosti vzdialené.

      (1)  Ú. v. C 193, s. 26.


title: Vec C-31/15 P: Odvolanie podané 27. januára 2015 : Photo USA Electronic Graphic, Inc., proti rozsudku Všeobecného súdu (tretia komora) z  18. novembra 2014 vo veci T-394/13, Photo USA Electronic Graphic, Inc./Rada Európskej únie

text:
               16.3.2015

               SK

               Úradný vestník Európskej únie

               C 89/14

         Odvolanie podané 27. januára 2015: Photo USA Electronic Graphic, Inc., proti rozsudku Všeobecného súdu (tretia komora) z 18. novembra 2014 vo veci T-394/13, Photo USA Electronic Graphic, Inc./Rada Európskej únie
   (Vec C-31/15 P)
   (2015/C 089/15)
   Jazyk konania: angličtina

      Účastníci konania

      Odvolateľka: Photo USA Electronic Graphic, Inc. (v zastúpení: K. Adamantopoulos, avocat)

      Ďalší účastníci konania: Rada Európskej únie, Európska komisia, Ancàp SpA, Cerame-Unie AISBL, Confindustria Ceramica, Verband der Keramischen Industrie eV

      Návrhy odvolateľky

   Odvolateľka navrhuje, aby Súdny dvor:

               —

               zrušil rozsudok Všeobecného súdu z 18. novembra 2014 vyhlásený vo veci T-394/13, Photo USA Electronic Graphic, Inc./Rada, ktorým sa zamieta žaloba o neplatnosť vykonávacieho nariadenia Rady (EÚ) č. 412/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (1),

               —

               ukončil preskúmanie a zrušil nariadenie (EÚ) č. 412/2013, a

               —

               zaviazal Radu Európskej únie na náhradu trov odvolateľky súvisiacich jednak s týmto odvolaním a jednak so žalobou podanou na Všeobecný súd vo veci T-394/13.

      Odvolacie dôvody a hlavné tvrdenia

   Odvolateľka tvrdí, že konštatovania Všeobecného súdu v súvislosti s jej prvým, tretím a štvrtým žalobným dôvodom v konaní pred týmto súdom sú poznačené niekoľkými nesprávnymi právnymi posúdeniami, ako aj skreslením predložených dôkazov. Odvolateľka preto tvrdí, že napadnutý rozsudok má byť zrušený. Okrem toho uvádza, že skutkové okolnosti, na ktorých je založený prvý, druhý a tretí žalobný dôvod, boli dostatočne preukázané, aby Súdny dvor mohol o týchto dôvodoch rozhodnúť.
   V súvislosti s prvým žalobným dôvodom odvolateľka uvádza dva odvolacie dôvody. Po prvé sa Všeobecný súd dopustil nesprávneho právneho posúdenia tým, že odvolateľke stanovil povinnosť dokázať, že inštitúcie sa dopustili nesprávneho posúdenia každej skutočnosti, ktorú považovali za relevantnú. V zmysle ustálenej judikatúry Všeobecného súdu postačuje, aby odvolateľka preukázala buď, že inštitúcie sa dopustili nesprávneho posúdenia skutočností, ktoré považovali za relevantné, alebo tieto skutočnosti sa mali vylúčiť, vzhľadom na potrebu uplatnenia iných relevantnejších skutočností. V tejto súvislosti konštatovanie, že inštitúcie sa dopustili nesprávneho posúdenia dvoch z troch skutočností, ktoré považovali za relevantné, postačuje, aby bolo možné dospieť ku konštatovaniu, že odvolateľka uniesla dôkazné bremeno. Okrem toho napadnutý rozsudok svojimi závermi skreslil dôkazy a skutkové okolnosti predložené Všeobecnému súdu.
   V súvislosti s tretím a štvrtým žalobným dôvod uvádza odvolateľka štyri odvolacie dôvody. Po prvé Všeobecný súd nesprávne vykladal ustanovenia článku 3 ods. 2 a 7 nariadenia Rady (ES) č. 1225/2009 z 30. novembra 2009, o ochrane pred dumpingovými dovozmi z krajín, ktoré nie sú členmi Európskeho spoločenstva (2) (ďalej len „základné nariadenie“), keď konštatoval, že inštitúcie sú povinné preskúmať vplyv protisúťažných postupov na situáciu priemyslu Únie len v prípade, že existencia týchto postupov bola potvrdená konečným rozhodnutím príslušného orgánu hospodárskej súťaže. Po druhé sa Všeobecný súd zamietnutím žiadosti odvolateľky odhaliť identitu výrobcov Únie, ktorí boli súčasťou vzorky, dopustil skreslenia získaných dôkazov a nesprávneho právneho posúdenia, pretože dospel k záveru, že otázku, či inštitúcie konali podľa článku 3 ods. 2 a 4 základného nariadenia, môže preskúmať aj bez toho, aby poznal identitu výrobcov Únie, ktorí sú súčasťou uvedenej vzorky. Po tretie Všeobecný súd v napadnutom rozsudku nesprávne vykladal ustanovenia článku 3 ods. 2 a 7 základného nariadenia a odvolateľke uložil neprimerané dôkazné bremeno, keď jej uložil povinnosť predložiť jednoznačné dôkazy o vplyve protisúťažných postupov na výrobcov Únie, ktorí sú súčasťou vzorky, hoci ich identita bola predmetom tajomstva. Napokon po štvrté sa Všeobecný súd opäť dopustil nesprávneho výkladu ustanovení článku 3 ods. 2 a 7 základného nariadenia, keď dospel k záveru, že predmetné povinnosti je možné splniť len na základe nejasných domnienok, a nie na základe skutočného preskúmania.

      (1)  Ú. v. EÚ L 131, s. 1.

      (2)  Ú. v. EÚ L 343, s. 51.


title: Vec C-654/11 P: Odvolanie podané 20. decembra 2011 : Transcatab SpA, v likvidácii, proti rozsudku Všeobecného súdu (tretia komora) z  5. októbra 2011 vo veci T-39/06, Transcatab/Komisia

text:
               18.2.2012

               SK

               Úradný vestník Európskej únie

               C 49/19

         Odvolanie podané 20. decembra 2011: Transcatab SpA, v likvidácii, proti rozsudku Všeobecného súdu (tretia komora) z 5. októbra 2011 vo veci T-39/06, Transcatab/Komisia
   (Vec C-654/11 P)
   2012/C 49/33
   Jazyk konania: taliančina

      Účastníci konania

      Odvolateľka: Transcatab SpA, v likvidácii (v zastúpení: C. Osti, A. Prastaro a G. Mastrantonio, advokáti)

      Ďalší účastník konania: Európska komisia

      Návrhy odvolateľky

               —

               zrušiť rozsudok Všeobecného súdu (tretia komora) z 5. októbra 2011 vyhlásený vo veci T-39/06 Transcatab/Komisia (ďalej len „rozsudok“) v rozsahu, v akom sa rozhodlo, že Standard Commercial Corp. (a teda Alliance One International) sa uznáva za solidárne zodpovednú za porušenia, ktorých sa dopustila Transcatab,

               —

               v dôsledku toho znížiť pokutu uloženú Transcatab, a to tak, že sa čiastočne zruší článok 2 bod c) rozhodnutia Komisie K(2005) 4012 v konečnom znení týkajúceho sa konania o uplatnení článku 81 ods. 1 ES, vec COMP/C.38.281/B.2 — Surový tabak — Taliansko (ďalej len „rozhodnutie“), a rozhodnúť, že pokuta sa musí vypočítať s prihliadnutím na obrat Transcatab, ktorý v účtovnom roku ukončenom v marci 2005 predstavoval 32,338 milióna eur, na základe ustanovení článku 15 ods. 2 nariadenia č. 17/62 a článku 23 bodu 2 nariadenia č. 1/2003,

               —

               v dôsledku toho zrušiť napadnuté rozhodnutie v rozsahu, v akom vo vzťahu k Transcatab uplatňuje na základnú sumu pokuty koeficient 1,25,

               —

               zrušiť rozsudok v rozsahu, v akom zamieta výhrady Transcatab týkajúce sa a) absencie zníženia uloženej pokuty v dôsledku neexistencie skutočného dopadu na trh, b) oslabenia intenzity porušenia v období 1999 — 2002 a c) poľahčujúcej okolnosti „rozumných pochybností“, hoci sa uplatnila v podobnom španielskom prípade, a v dôsledku toho znížiť pokutu,

               —

               zaviazať Komisiu na náhradu trov konania.

      Odvolacie dôvody a hlavné tvrdenia

   Po prvé rozsudok porušuje článok 296 TFUE, články 48 a 49 Charty základných práv Európskej únie a v každom prípade zásady, ktorými sa riadi dôkazné bremeno, a práva Transcatab na obhajobu. Počas prvostupňového konania boli predložené tvrdenia a dôkazy na účely vyvrátenia domnienky o skutočnom výkone rozhodujúceho vplyvu SCC na správanie Transcatab. Tieto tvrdenia a dôkazy, ktoré sú relevantné a v každom prípade nie bezvýznamné na základe nedávnej judikatúry Súdneho dvora, si vyžadovali aspoň konkrétne posúdenie a v prípade zamietnutia primerané odôvodnenie. Odvolateľka sa domnieva, že Všeobecný súd neuskutočnil ani jedno, ani druhé. V každom prípade sa odvolateľka domnieva, že rozsudok tým, že rozhodol o prípustnosti uplatnenia nových dôkazov v rozhodnutí napadnutom na Všeobecnom súde, porušil zásady upravujúce dôkazné bremeno a v každom prípade práva Transcatab na obhajobu.
   Po druhé sa odvolateľka domnieva, že Všeobecný súd sa tým, že neprijal výhrady týkajúce sa skutočného vplyvu porušenia na trh a oslabenia intenzity porušenia v období od roku 1999 do roku 2002, dopustil skreslenia dôkazov a v každom prípade porušil všeobecné zásady týkajúce sa výkladu správnych aktov európskych inštitúcií, povinnosť odôvodnenia, ktorá mu prislúcha, pravidlá v oblasti dôkazného bremena a práva Transcatab na obhajobu a pravidlo non ultra petita.
   Po tretie podľa odvolateľky došlo v rozsudku k nesprávnemu právnemu posúdeniu, a obsahuje nedostatočné a nelogické odôvodnenie v časti, v ktorej Všeobecný súd zamietol výhradu Transcatab týkajúcu sa porušenia zásady rovnosti zaobchádzania spočívajúcu v neuplatnení poľahčujúcej okolnosti spočívajúcej v existencii „rozumných pochybností“, ktorá už bola uplatnená v podobnom španielskom prípade.


title: Vec C-315/16: Návrh na začatie prejudiciálneho konania, ktorý podal Kúria (Maďarsko) 2. júna 2016 – Jósef Lingurár/Miniszterelnökséget vezető miniszter

text:
               16.8.2016

               SK

               Úradný vestník Európskej únie

               C 296/21

         Návrh na začatie prejudiciálneho konania, ktorý podal Kúria (Maďarsko) 2. júna 2016 – Jósef Lingurár/Miniszterelnökséget vezető miniszter
   (Vec C-315/16)
   (2016/C 296/28)
   Jazyk konania: maďarčina

      Vnútroštátny súd, ktorý podal návrh na začatie prejudiciálneho konania

   Kúria

      Účastníci konania pred vnútroštátnym súdom

      Navrhovateľ v konaní o kasačnom opravnom prostriedku: Jósef Lingurár

      Odporkyňa v konaní o kasačnom opravnom prostriedku: Miniszterelnökséget vezető miniszter

      Prejudiciálne otázky

               1.

               Má sa článok 42 ods. 1 nariadenia Rady (ES) č. 1698/2005 (1) (ďalej len „nariadenie“) – aj s prihliadnutím na článok 46 – vykladať v tom zmysle, že úplne nevylučuje nárok súkromných vlastníkov na podporu zameranú na trvalo udržateľné využívanie lesnej pôdy, ak sa pozemok nachádza čiastočne aj vo vlastníctve štátu?

               2.

               Ak nárok na túto podporu nie je úplne vylúčený, má sa článok 46 uvedeného nariadenia vykladať v tom zmysle, že podpora týkajúca sa predmetného pozemku – ktorý sa nachádza čiastočne vo vlastníctve štátu – prináleží súkromnému držiteľovi lesa alebo súkromnému vlastníkovi v pomere zodpovedajúcom jeho spoluvlastníckemu podielu?

      (1)  Nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 277, 2005, s. 1).


title: Vec T-28/14: Žaloba podaná 14. januára 2014 — José Manuel Baena Grupo/ÚHVT — Neuman y Galdeano del Sel (Vyobrazenie sediacej postavy)

text:
               15.3.2014

               SK

               Úradný vestník Európskej únie

               C 78/14

         Žaloba podaná 14. januára 2014 — José Manuel Baena Grupo/ÚHVT — Neuman y Galdeano del Sel (Vyobrazenie sediacej postavy)
   (Vec T-28/14)
   2014/C 78/28
   Jazyk, v ktorom bola podaná žaloba: španielčina

      Účastníci konania

      Žalobkyňa: José Manuel Baena Grupo, SA (Santa Perpètua de Mogoda, Španielsko) (v zastúpení: A. Canela Giménez, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Herbert Neuman e Andoni Galdeano del Sel (Tarifa, Španielsko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie ÚHVT,

               —

               zaviazal ÚHVT na náhradu trov konania.

      Dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: zapísaný dizajn Spoločenstva č. 426 895-0002 pre výrobky „ozdoby na tričkách, na šiltovkách, na nálepkách, na tlačivách, vrátane reklamného materiálu“.

      Majiteľ ochrannej známky Spoločenstva: José Manuel Baena Grupo.

      Účastník, ktorý sa domáha vyhlásenia neplatnosti: Herbert Neumann a Andoni Galdeano del Sel.

      Odôvodnenie návrhu na vyhlásenie neplatnosti: obrazová ochranná známka Spoločenstva č. 1 312 651 pre výrobky zaradené do tried 25, 28 a 32 v zmysle Niceskej dohody.

      Rozhodnutie zrušovacieho oddelenia: vyhovenie návrhu a výmaz dizajnu.

      Rozhodnutie odvolacieho senátu: čiastočné zamietnutie odvolania.

      Dôvody žaloby: nesprávny výklad nariadenia Rady (ES) č. 6/2002 z 12. decembra 2001 o dizajnoch spoločenstva.


title: Vec C-405/10: Návrh na začatie prejudiciálneho konania, ktorý podal Amtsgericht Bruchsal (Nemecko) 10. augusta 2010 — trestné konanie proti QB (*)

text:
                  23.10.2010

                  SK

                  Úradný vestník Európskej únie

                  C 288/22

         Návrh na začatie prejudiciálneho konania, ktorý podal Amtsgericht Bruchsal (Nemecko) 10. augusta 2010 — trestné konanie proti  QB (*1)

         (Vec C-405/10)
         ()
         (2010/C 288/38)
         Jazyk konania: nemčina

            Vnútroštátny súd, ktorý podal návrh na začatie prejudiciálneho konania

         Amtsgericht Bruchsal

            Účastník trestného konania pred vnútroštátnym súdom

          QB (*1)

            Prejudiciálna otázka

         Má sa článok 37 nariadenia (ES) č. 1013/2006 zo 14. júna 2006 (1) o preprave odpadu v spojení s nariadením (ES) č. 1418/2007 z 29. novembra 2007 (2) o vývoze určitého odpadu vykladať v tom zmysle, že platí zákaz prepravy odpadov skupiny B 1120 prílohy IX Bazilejského dohovoru o riadení pohybov nebezpečných odpadov cez hranice štátov a ich zneškodňovaní z 22. marca 1989 do Libanonu?

            (*1)  Údaje odstránené alebo vymazané v rámci zaistenia ochrany osobných dát a/alebo dôvernosti.

            (1)  Ú. v. EÚ L 190, s. 1.

            (2)  Ú. v. EÚ L 316, s. 6.


title: Vec T-348/12: Žaloba podaná 31. júla 2012 — Globosat Programadora/ÚHVT — Sport TV Portugal (SPORT TV INTERNACIONAL)

text:
               13.10.2012

               SK

               Úradný vestník Európskej únie

               C 311/11

         Žaloba podaná 31. júla 2012 — Globosat Programadora/ÚHVT — Sport TV Portugal (SPORT TV INTERNACIONAL)
   (Vec T-348/12)
   2012/C 311/14
   Jazyk, v ktorom bola podaná žaloba: angličtina

      Účastníci konania

      Žalobkyňa: Globosat Programadora Ltda (Rio de Janeiro, Brazília) (v zastúpení: S. Micallef, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Sport TV Portugal, SA (Lisabon, Portugalsko)

      Návrhy

               —

               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 23. mája 2012 vo veci R 2079/2010-4,

               —

               zrušiť všetky rozhodnutia Úradu o náhrade trov konania vydané proti žalobkyni a zaviazať ho na náhradu trov konania žalobkyne.

      Dôvody a hlavné tvrdenia

      Prihlasovateľ ochrannej známky Spoločenstva: ďalší účastník konania pred odvolacím senátom.

      Prihlasovaná ochranná známka Spoločenstva: slovná ochranná známka „SPORT TV INTERNACIONAL“ pre služby zaradené do tried 35, 38 a 41 — prihláška ochrannej známky Spoločenstva č. 6915094.

      Majiteľ ochrannej známky alebo označenia namietaných v námietkovom konaní: žalobkyňa.

      Namietaná ochranná známka alebo označenie: portugalská obrazová ochranná známka „SPORTV“ zapísaná pod č. 329507 pre služby zaradené do tried 38 a 41.

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 42 ods. 2 a 3 nariadenia Rady č. 207/2009 a porušenie pravidla 22 ods. 3 nariadenia Komisie č. 2868/95.


title: Vec C-391/06: Žaloba podaná 20. septembra 2006 – Komisia Európskych spoločenstiev/Írsko

text:
               2.12.2006

               SK

               Úradný vestník Európskej únie

               C 294/28

         Žaloba podaná 20. septembra 2006 – Komisia Európskych spoločenstiev/Írsko
   (Vec C-391/06)
   (2006/C 294/48)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: D. Lawunmi, U. Wölker, splnomocnení zástupcovia)

      Žalované: Írsko
   Návrhy žalobkyne

               —

               určiť, že Írsko si tým, že neprijalo zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2003/4/ES (1), alebo v každom prípade tým, že o nich neinformovalo Komisiu, nesplnilo povinnosti, ktoré mu vyplývajú z tejto smernice,

               —

               zaviazať Írsko na náhradu trov konania.

         Žalobné dôvody a hlavné tvrdenia
   Lehota na prebratie smernice uplynula 14. februára 2005.

      (1)  Ú. v. ES L 94, s. 49; Mim. vyd. 15/007, s. 375.


title: Vec T-1/12: Rozsudok Všeobecného súdu z  15. januára 2015 – Francúzsko/Komisia ( „Štátna pomoc — Pomoc na záchranu a reštrukturalizáciu firiem v ťažkostiach — Pomoc na reštrukturalizáciu plánovaná francúzskymi orgánmi v prospech SeaFrance SA — Zvýšenie základného imania a pôžičiek poskytnutých SNCF v prospech SeaFrance — Rozhodnutie vyhlasujúce pomoc za nezlučiteľnú s vnútorným trhom — Pojem štátna pomoc — Kritérium súkromného investora — Usmernenia pre štátnu pomoc na záchranu a reštrukturalizáciu podnikov v ťažkostiach“ )

text:
               23.2.2015

               SK

               Úradný vestník Európskej únie

               C 65/29

         Rozsudok Všeobecného súdu z 15. januára 2015 – Francúzsko/Komisia
   (Vec T-1/12) (1)

   ((„Štátna pomoc - Pomoc na záchranu a reštrukturalizáciu firiem v ťažkostiach - Pomoc na reštrukturalizáciu plánovaná francúzskymi orgánmi v prospech SeaFrance SA - Zvýšenie základného imania a pôžičiek poskytnutých SNCF v prospech SeaFrance - Rozhodnutie vyhlasujúce pomoc za nezlučiteľnú s vnútorným trhom - Pojem štátna pomoc - Kritérium súkromného investora - Usmernenia pre štátnu pomoc na záchranu a reštrukturalizáciu podnikov v ťažkostiach“))
   (2015/C 065/40)
   Jazyk konania: francúzština

      Účastníci konania

      Žalobkyňa: Francúzska republika (v zastúpení: pôvodne E. Belliard, G. de Bergues a J. Gstalter, neskôr G. de Bergues, D. Colas a J. Bousin, splnomocnení zástupcovia)

      Žalovaná: Európska komisia (v zastúpení: V. Di Bucci, B. Stromsky a T. Maxian Rusche, splnomocnení zástupcovia)

      Predmet veci

   Návrh na zrušenie rozhodnutia Komisie 2012/397/EÚ z 24. októbra 2011 o štátnej pomoci SA 32600 (2011/C) – Francúzsko – Pomoc na reštrukturalizáciu spoločnosti SeaFrance SA poskytnutá skupinou SNCF (Ú. v. EÚ L 195, 2012, s. 1)

      Výrok rozsudku

               1.

               Žaloba sa zamieta.

               2.

               Francúzska republika je povinná nahradiť trovy konania.

      (1)  Ú. v. EÚ C 80, 17.3.2012.


title: Vec C-519/10: Návrh na začatie prejudiciálneho konania, ktorý podal Tribunale di Bari (Taliansko) 27. októbra 2010 — Giovanni Colapietro/Ispettorato Centrale Repressioni Frodi

text:
               15.1.2011

               SK

               Úradný vestník Európskej únie

               C 13/21

         Návrh na začatie prejudiciálneho konania, ktorý podal Tribunale di Bari (Taliansko) 27. októbra 2010 — Giovanni Colapietro/Ispettorato Centrale Repressioni Frodi
   (Vec C-519/10)
   ()
   2011/C 13/40
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale di Bari

      Účastníci konania pred vnútroštátnym súdom

      Žalobca: Giovanni Colapietro

      Žalovaný: Ispettorato Centrale Repressioni Frodi

      Prejudiciálne otázky

   Navrhuje sa, aby Súdny dvor spresnil:

               1.

               rámec pôsobnosti nariadenia EHS č. 822/87 (1), čiže jeho priestorovo-časový rámec pôsobnosti, ako aj jeho „ratio“ z hľadiska postihovania vo vzťahu k ročníku vinobrania 1993/1994, obdobia, na ktoré sa vzťahujú skutkové okolnosti tohto konania;

               2.

               či je pravdou, že uvedené nariadenie EHS č. 822/87, článok 39, bolo pre uvedený ročník vinobrania aktualizované nariadením EHS č. 343/94 (2) z 15. februára 1994 a týmto nariadením nahradené?

               3.

               či je uplatnenie pokuty vo výške 390 250 000 lír, dnes 201 547,30 eura (dvestojedentisícpäťstoštyridsaťsedem eur, 30 centov), za opomenutie doručenia na povinnú destiláciu — za ročník 1993/1994 — objemu 7 084,87 hl stolového vína, ktoré je výsledkom uplatnenia pomeru množstva, ktoré sa má poskytnúť na povinnú destiláciu vín v rozsahu 51,5 %, vo vzťahu k množstvu vyrobeného zakaleného vína v objeme 15 155 hl (s výťažkom 126 hl/ha, ktorý vyplýva z nariadenia EHS č. 610/94 (3)), neprimerané vo vzťahu ku skutku a porušuje zásadu spravodlivého ukladania trestov, o ktorom Súdny dvor opakovane rozhodol?

      (1)  Ú. v. ES L 84, s. 1.

      (2)  Ú. v. ES L 44, s. 9.

      (3)  Ú. v. ES L 77, s. 12.


title: Vec F-19/10: Rozsudok Súdu pre verejnú službu (tretia komora) z  28. marca 2012 — Marsili/Komisia (Verejná služba — Verejné výberové konanie — Nezapísanie do zoznamu úspešných uchádzačov — Hodnotenie ústnej skúšky — Zloženie výberovej komisie)

text:
               12.5.2012

               SK

               Úradný vestník Európskej únie

               C 138/23

         Rozsudok Súdu pre verejnú službu (tretia komora) z 28. marca 2012 — Marsili/Komisia
   (Vec F-19/10) (1)

   (Verejná služba - Verejné výberové konanie - Nezapísanie do zoznamu úspešných uchádzačov - Hodnotenie ústnej skúšky - Zloženie výberovej komisie)
   2012/C 138/43
   Jazyk konania: francúzština

      Účastníci konania

      Žalobkyňa: Letizia Marsili (Brusel, Belgicko) (v zastúpení: K. Van Maldegem, C. Mereu a M. Velardo, advokáti)

      Žalovaná: Európska komisia (v zastúpení: B. Eggers a M. J. Baquero Cruz, splnomocnení zástupcovia)

      Predmet veci

   Návrh na zrušenie rozhodnutia Komisie o nezapísaní žalobkyne do zoznamu úspešných uchádzačov výberového konania EPSO/AST/51/08, ako aj návrh na náhradu škody

      Výrok rozsudku

               1.

               Žaloba sa zamieta.

               2.

               L. Marsili znáša všetky trovy konania.

      (1)  Ú. v. EÚ C 161, 19.6.2010, s. 57.


title: Vec C-225/11: Návrh na začatie prejudiciálneho konania, ktorý podal Upper Tribunal (Tax and Chancery Chamber) (Spojené kráľovstvo) 13. mája 2011 — Her Majesty’s Commissioners of Revenue and Customs/Able UK Ltd

text:
               16.7.2011

               SK

               Úradný vestník Európskej únie

               C 211/16

         Návrh na začatie prejudiciálneho konania, ktorý podal Upper Tribunal (Tax and Chancery Chamber) (Spojené kráľovstvo) 13. mája 2011 — Her Majesty’s Commissioners of Revenue and Customs/Able UK Ltd
   (Vec C-225/11)
   2011/C 211/31
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   Upper Tribunal (Tax and Chancery Chamber)

      Účastníci konania pred vnútroštátnym súdom

      Žalobca: Her Majesty’s Commissioners of Revenue and Customs

      Žalovaný: Able UK Ltd

      Prejudiciálna otázka

               1.

               Má sa článok 151 ods. 1 písm. c) smernice o DPH (1) vykladať v tom zmysle, že od DPH je oslobodené poskytnutie služieb demontáže vyradených lodí US Navy v Spojenom kráľovstve pre US Department of Transportation Maritime Administration v jednej z nasledujúcich situácií alebo v oboch:

                           a)

                           ak toto plnenie nie je určené zložke ozbrojených síl člena NATO podieľajúcich sa na spoločnom obrannom úsilí alebo civilným zamestnancom, ktorí ich sprevádzajú;

                           b)

                           ak toto plnenie nie je určené zložke ozbrojených síl člena NATO umiestnených v Spojenom kráľovstve alebo na návšteve v Spojenom kráľovstve alebo civilným zamestnancom, ktorí ich sprevádzajú?

      (1)  Smernica Rady 2006/112/ES (Ú. v. EÚ L 347, s. 1).


title: Vec C-255/15: Rozsudok Súdneho dvora (tretia komora) z 22. júna 2016 (návrh na začatie prejudiciálneho konania, ktorý podal Amtsgericht Düsseldorf – Nemecko) – Steef Mennens/Emirates Direktion für Deutschland (Návrh na začatie prejudiciálneho konania — Letecká doprava — Nariadenie (ES) č. 261/2004 — Článok 2 písm. f) a článok 10 ods. 2 — Čiastočná náhrada ceny letenky v prípade zníženia triedy cestujúceho v rámci letu — Pojmy „letenka“ a „cena letenky“ — Výpočet náhrady, ktorá má byť cestujúcemu vyplatená)

text:
               29.8.2016

               SK

               Úradný vestník Európskej únie

               C 314/5

         Rozsudok Súdneho dvora (tretia komora) z 22. júna 2016 (návrh na začatie prejudiciálneho konania, ktorý podal Amtsgericht Düsseldorf – Nemecko) – Steef Mennens/Emirates Direktion für Deutschland
   (Vec C-255/15) (1)

   ((Návrh na začatie prejudiciálneho konania - Letecká doprava - Nariadenie (ES) č. 261/2004 - Článok 2 písm. f) a článok 10 ods. 2 - Čiastočná náhrada ceny letenky v prípade zníženia triedy cestujúceho v rámci letu - Pojmy „letenka“ a „cena letenky“ - Výpočet náhrady, ktorá má byť cestujúcemu vyplatená))
   (2016/C 314/07)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Amtsgericht Düsseldorf

      Účastníci konania pred vnútroštátnym súdom

      Žalobca: Steef Mennens

      Žalovaná: Emirates Direktion für Deutschland

      Výrok rozsudku

               1.

               Článok 10 ods. 2 v spojení s článkom 2 písm. f) nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, sa majú vykladať v tom zmysle, že v prípade zníženia triedy cestujúceho v rámci letu cena, ktorú treba zohľadniť na účely stanovenia náhrady, ktorá sa má vyplatiť dotknutému cestujúcemu, predstavuje cenu letu, v rámci ktorého bol tento cestujúci umiestnený do nižšej triedy, ibaže by takáto cena nebola na letenke zakladajúcej jeho právo na prepravu v rámci tohto letu uvedená, pričom v takom prípade treba vychádzať z časti ceny letenky, ktorá zodpovedá pomeru vzdialenosti uvedeného letu a celkovej vzdialenosti prepravy, na ktorú má cestujúci právo.

               2.

               Článok 10 ods. 2 nariadenia č. 261/2004 sa má vykladať v tom zmysle, že cena letenky, ktorú treba zohľadniť na účely stanovenia náhrady, ktorá sa má vyplatiť cestujúcemu v prípade zníženia triedy v rámci letu, zodpovedá výlučne cene tohto samotného letu bez daní a poplatkov uvedených na tejto letenke pod podmienkou, že ani splatnosť, ani suma týchto daní a poplatkov nezávisí od triedy, na ktorú bola uvedená letenka kúpená.

      (1)  Ú. v. EÚ C 394, 7.9.2015.


title: Kódex správania

text:
               22.9.2007

               SK

               Úradný vestník Európskej únie

               C 223/1

         Kódex správania
   (2007/C 223/01)
   SÚDNY DVOR EURÓSPKYCH SPOLOČENSTIEV,
   so zreteľom na rozhodnutia Súdneho dvora prijaté na zasadnutiach z 28. marca, 24. apríla a 3. júla 2007,
   so zreteľom na články 2, 4, 6, 18 a 47 Štatútu Súdneho dvora a článok 5 prílohy tohto štatútu, články 3 a 4 Rokovacieho poriadku Súdneho dvora, ako aj články 4 a 5 Rokovacieho poriadku Súdu prvého stupňa,
   keďže bez toho, aby tým boli dotknuté uplatniteľné ustanovenia štatútu a rokovacích poriadkov, je potrebné objasniť v kódexe správania niektoré povinnosti vyplývajúce z týchto ustanovení pre členov Súdneho dvora, Súdu prvého stupňa a Súdu pre verejnú službu,
   po porade so Súdom prvého stupňa a Súdom pre verejnú službu,
   rozhodol o prijatí tohto kódexu správania:
   Článok 1
   Všeobecné zásady
   1.   Kódex správania sa vzťahuje na členov a na bývalých členov Súdneho dvora, Súdu prvého stupňa a Súdu pre verejnú službu.
   2.   Členovia sa v plnom rozsahu venujú výkonu svojho mandátu.
   3.   Členovia sa mimo Súdneho dvora zdržia akéhokoľvek komentára, ktorý môže poškodiť jeho dobré meno alebo ktorý možno chápať ako stanovisko Súdneho dvora v diskusiách nesúvisiacich s jeho inštitucionálnym poslaním.
   Článok 2
   Bezúhonnosť
   Členovia neprijímajú dary, a to akejkoľvek povahy, ktoré by mohli spochybniť ich nezávislosť.
   Článok 3
   Nestrannosť
   Členovia sa vyhýbajú situáciám, ktoré by mohli viesť ku konfliktu záujmov.
   Článok 4
   Vyhlásenie o majetkových pomeroch
   1.   Pri nástupe do funkcie sú členovia povinní odovzdať predsedovi Súdneho dvora vyhlásenie o svojich majetkových pomeroch.
   2.   Vyhlásenie uvedené v odseku 1 znie takto: „Vyhlasujem, že moje majetkové pomery nevykazujú žiadne finančné záujmy spôsobilé ohroziť moju nestrannosť a nezávislosť pri vykonávaní mojej funkcie.“
   Článok 5
   Iné činnosti
   1.   Ak si členovia želajú vykonávať činnosť mimo rámca svojej funkcie, vopred požiadajú o súhlas súdny orgán, ktorého sú členmi. Zaväzujú sa však rešpektovať povinnosť disponibility, aby sa mohli v plnom rozsahu venovať výkonu svojho mandátu.
   2.   Členom možno povoliť prednášať na školeniach, konferenciách, seminároch alebo sympóziách, pričom sa musia zdržať prijatia neobvyklých finančných odmien za túto činnosť.
   3.   Členom tiež možno povoliť vykonávať vedeckú činnosť, ako aj bezodplatné čestné funkcie v nadáciách alebo obdobných organizáciách v kultúrnej, umeleckej, spoločenskej, športovej alebo charitatívnej oblasti a vo vzdelávacích a vedeckých inštitúciách. Na tieto účely sa zaväzujú nevykonávať riadiace činnosti spôsobilé ohroziť ich nezávislosť alebo disponibilitu alebo viesť ku konfliktu záujmov. Nadáciami alebo obdobnými organizáciami sa rozumejú neziskové združenia alebo organizácie vykonávajúce činnosti vo verejnom záujme v uvedených oblastiach.
   Článok 6
   Povinnosti členov po skončení výkonu funkcie
   1.   Členovia sú aj po skončení výkonu svojej funkcie viazaní povinnosťou obozretnosti.
   2.   Členovia sa zaväzujú, že sa po skončení funkcie nebudú podieľať

               —

               akýmkoľvek spôsobom na veciach prejednávaných súdnym orgánom, ktorého boli členmi v čase skončenia výkonu svojej funkcie,

               —

               akýmkoľvek spôsobom na veciach priamo a zjavne spojených s vecami, aj skončenými, ktorými sa zaoberali ako sudcovia alebo generálni advokáti,

         a počas troch rokov od skončenia funkcie sa nebudú zúčastňovať

               —

               v postavení zástupcov účastníkov konania písomne alebo na ústnom pojednávaní na veciach, ktoré prejednávajú súdne orgány Spoločenstva.

         3.   Bývalí členovia môžu konať ako zástupcovia alebo znalci v iných veciach alebo poskytnúť svoje právne stanovisko pod podmienkou, že dodržia povinnosti vyplývajúce z odseku 1.
   Článok 7
   Uplatňovanie kódexu
   1.   Predseda Súdneho dvora dohliada za pomoci poradného výboru zloženého z troch členov Súdneho dvora s najvyšším počtom odslúžených rokov na správne uplatňovanie tohto kódexu.
   2.   Súdny dvor zabezpečuje jeho dodržiavanie a v prípade pochybností rozhodne podľa okolností po porade so Súdom prvého stupňa alebo Súdom pre verejnú službu.
   Článok 8
   Nadobudnutie účinnosti
   1.   Tento kódex správania nadobudne účinnosť 1. októbra 2007.
   2.   Vyhlásenie o majetkových pomeroch členov vymenovaných pred týmto dátumom treba odovzdať predsedovi Súdneho dvora najneskôr 30. novembra 2007.


title: Spojené veci C-671/11 až C-676/11: Rozsudok Súdneho dvora (štvrtá komora) z  13. júna 2013 (návrhy na začatie prejudiciálneho konania, ktoré podal Conseil d’État — Francúzsko) — Établissement national des produits de l’agriculture et de la mer (FranceAgriMer), ktorý je právnym nástupcom Office national interprofessionnel des fruits, des légumes, des vins et de l’horticulture (Viniflhor)/Société anonyme d’intérêt collectif agricole Unanimes (C-671/11 a C-672/11), Organisation de producteurs Les Cimes (C-673/11), Société Agroprovence (C-674/11), Regalp SA (C-675/11), Coopérative des producteurs d’asperges de Montcalm (COPAM) (C-676/11) (Poľnohospodárstvo — Európsky poľnohospodársky usmerňovací a záručný fond — Pojem „kontrolované obdobie“ — Možnosť predĺžiť kontrolované obdobie a umiestniť ho v čase — Cieľ účinnosti kontrol — Právna istota)

text:
               3.8.2013

               SK

               Úradný vestník Európskej únie

               C 225/21

         Rozsudok Súdneho dvora (štvrtá komora) z 13. júna 2013 (návrhy na začatie prejudiciálneho konania, ktoré podal Conseil d’État — Francúzsko) — Établissement national des produits de l’agriculture et de la mer (FranceAgriMer), ktorý je právnym nástupcom Office national interprofessionnel des fruits, des légumes, des vins et de l’horticulture (Viniflhor)/Société anonyme d’intérêt collectif agricole Unanimes (C-671/11 a C-672/11), Organisation de producteurs Les Cimes (C-673/11), Société Agroprovence (C-674/11), Regalp SA (C-675/11), Coopérative des producteurs d’asperges de Montcalm (COPAM) (C-676/11)
   (Spojené veci C-671/11 až C-676/11) (1)

   (Poľnohospodárstvo - Európsky poľnohospodársky usmerňovací a záručný fond - Pojem „kontrolované obdobie“ - Možnosť predĺžiť kontrolované obdobie a umiestniť ho v čase - Cieľ účinnosti kontrol - Právna istota)
   2013/C 225/34
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Conseil d’État

      Účastníci konania pred vnútroštátnym súdom

      Žalobkyňa: Établissement national des produits de l’agriculture et de la mer (FranceAgriMer), ktorý je právnym nástupcom Office national interprofessionnel des fruits, des légumes, des vins et de l’horticulture (Viniflhor)

      Žalovaní: Société anonyme d’intérêt collectif agricole Unanimes (C-671/11 a C-672/11), Organisation de producteurs Les Cimes (C-673/11), Société Agroprovence (C-674/11), Regalp SA (C-675/11), Coopérative des producteurs d’asperges de Montcalm (COPAM) (C-676/11)

      Predmet veci

   Návrh na začatie prejudiciálneho konania — Conseil d’État — Výklad článku 2 ods. 4 nariadenia Rady (EHS) č. 4045/89 z 21. decembra 1989 o kontrole opatrení tvoriacich súčasť systému financovania záručnej sekcie Európskeho poľnohospodárskeho usmerňovacieho a záručného fondu (EPUZF), vykonávaných členskými štátmi, a o zrušení smernice 77/435/EHS (Ú. v. ES L 388, s. 18; Mim. vyd. 3/009, s. 208) — Pojem „kontrolné obdobie“ — Možnosť rozšíriť kontrolné obdobie členským štátom vzhľadom na požiadavky ochrany finančných záujmov Únie — Povinnosť obmedziť kontrolné obdobie — Čiastočné vrátenie získanej podpory

      Výrok rozsudku

   Článok 2 ods. 4 druhý pododsek nariadenia Rady (EHS) č. 4045/89 z 21. decembra 1989 o kontrole opatrení tvoriacich súčasť systému financovania záručnej sekcie Európskeho poľnohospodárskeho usmerňovacieho a záručného fondu (EPUZF), vykonávaných členskými štátmi, a o zrušení smernice 77/435/EHS, zmeneného a doplneného nariadením Rady (ES) č. 3094/94 z 12. decembra 1994, treba vykladať v tom zmysle, že ak sa členský štát rozhodne rozšíriť kontrolované obdobie, uvedené obdobie nemusí nutne skončiť v priebehu predchádzajúceho kontrolného obdobia, ale môže skončiť aj po tomto období. Uvedené ustanovenie však treba vykladať aj v tom zmysle, že nepriznáva dotknutým subjektom právo brániť sa iným kontrolám alebo kontrolám, ktoré sú rozsiahlejšie, než sú kontroly stanovené v tomto ustanovení. Z toho vyplýva, že skutočnosť, že kontrola sa týka len obdobia, ktoré skončilo pred začiatkom predchádzajúceho kontrolného obdobia, nemá sama osebe za následok to, že kontrola vykazuje vadu vo vzťahu ku kontrolovaným subjektom.

      (1)  Ú. v. EÚ C 89, 24.3.2012.


title: Vec C-585/15: Návrh na začatie prejudiciálneho konania, ktorý podal tribunal de première instance de Bruxelles (Belgicko) 12. novembra 2015 – Raffinerie Tirlemontoise SA/État belge

text:
               1.2.2016

               SK

               Úradný vestník Európskej únie

               C 38/31

         Návrh na začatie prejudiciálneho konania, ktorý podal tribunal de première instance de Bruxelles (Belgicko) 12. novembra 2015 – Raffinerie Tirlemontoise SA/État belge
   (Vec C-585/15)
   (2016/C 038/44)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Tribunal de première instance de Bruxelles

      Účastníci konania pred vnútroštátnym súdom

      Žalobkyňa: Raffinerie Tirlemontoise SA

      Žalovaný: État belge

      Prejudiciálne otázky

               1.

               Má sa článok 33 ods. 1 nariadenia Rady (ES) č. 2038/1999 z 13. septembra 1999 o spoločnej organizácii trhov v sektore cukru (1), najmä vzhľadom na rozsudok z 27. septembra 2012, Zuckerfabrick Jülich (C-113/10, C-147/10 a C-234/10, [EU:C:2012:591]), vykladať v tom zmysle, že na účely výpočtu priemernej straty je potrebné pre všetky kategórie vyvezeného cukru vydeliť sumu skutočných nákladov sumou vyvezených množstiev bez ohľadu na to, či za tieto množstvá boli skutočne zaplatené náhrady?

               2.

               Má sa článok 33 ods. 2 nariadenia Rady (ES) č. 2038/1999 z 13. septembra 1999 o spoločnej organizácii trhov v sektore cukru, najmä vzhľadom na rozsudok z 27. septembra 2012, Zuckerfabrick Jülich (C-113/10, C-147/10 a C-234/10, [EU:C:2012:591]), vykladať v tom zmysle, že prenosy do ďalšieho obdobia, ktoré treba zohľadniť pri celkovom výpočte produkčných odvodov (ako debetné alebo kreditné položky), sa pre všetky kategórie vyvezeného cukru majú vypočítať tak, že suma skutočných nákladov sa vydelí sumou skutočne vyvezených množstiev bez ohľadu na to, či za tieto množstvá boli skutočne zaplatené vývozné náhrady?

               3.

               Sú nariadenia č. 2267/2000 (2) a č. 1993/2001 (3) v prípade kladnej odpovede na prvú otázku neplatné?

      (1)  Ú. v. ES L 252, s. 1

      (2)  Nariadenie Komisie (ES) č. 2267/2000 z 12. októbra 2000, ktorým sa stanovuje výška produkčných odvodov, ako aj koeficientu dodatkového odvodu v sektore cukru na hospodársky rok 1999/2000 (Ú. v. ES L 259, s. 29).

      (3)  Nariadenie Komisie (ES) č. 1993/2001 z 11. októbra 2001, ktorým sa stanovuje výška produkčných odvodov v sektore cukru na hospodársky rok 2000/2001 (Ú. v. ES L 271, s. 15).


title: Vec T-370/12: Žaloba podaná 20. augusta 2012 — American Express Marketing & Development/ÚHVT (IP ZONE EUROPE)

text:
               20.10.2012

               SK

               Úradný vestník Európskej únie

               C 319/13

         Žaloba podaná 20. augusta 2012 — American Express Marketing & Development/ÚHVT (IP ZONE EUROPE)
   (Vec T-370/12)
   2012/C 319/25
   Jazyk konania: angličtina

      Účastníci konania

      Žalobkyňa: American Express Marketing & Development Corp. (New York, Spojené štáty) (v zastúpení: V. Spitz, A. Gaul, T. Golda, a S. Kirschstein-Freund, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

               —

               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 12. júna 2012 vo veci R 1452/2011-2,

               —

               alternatívne, zmeniť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 12. júna 2012 vo veci R 1452/2011-2 a rozhodnúť, že odvolanie je dôvodné, a

               —

               zaviazať žalovaného na náhradu trov odvolacieho konania a konania pred Všeobecným súdom.

      Dôvody a hlavné tvrdenia

      Prihlasovaná ochranná známka Spoločenstva: slovná ochranná známka „IP ZONE EUROPE“ pre služby zaradené do triedy 42 — prihláška ochrannej známky Spoločenstva č. 9488057.

      Rozhodnutie prieskumového pracovníka: zamietnutie prihlášky ochrannej známky Spoločenstva.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) a c) nariadenia Rady č. 207/2009.


title: Rozsudok Súdu z  11. septembra 2013 vo veci E-6/12 – Dozorný úrad EZVO proti Nórsko [Nesplnenie povinností štátu EZVO, ktorý je členom EHP –Nariadenie (EHS) č. 1408/71 – Nariadenie (EHS) č. 574/72 – Sociálne zabezpečenie migrujúcich pracovníkov]

text:
               19.12.2013

               SK

               Úradný vestník Európskej únie

               C 372/17

         ROZSUDOK SÚDU
   z 11. septembra 2013
   vo veci E-6/12
   Dozorný úrad EZVO proti Nórsko
   [Nesplnenie povinností štátu EZVO, ktorý je členom EHP –Nariadenie (EHS) č. 1408/71 – Nariadenie (EHS) č. 574/72 – Sociálne zabezpečenie migrujúcich pracovníkov]
   (2013/C 372/06)
   Vo veci E-6/12 Dozorný orgán EZVO proti Nórske kráľovstvo – ŽIADOSŤ o vyhlásenie, že ponechaním v účinnosti administratívnej praxe neposudzovať skutočnosť, či je dieťa žijúce spoločne s jedným rodičom mimo územia Nórska závislé najmä na rodičovi žijúcom v Nórsku oddelene od uvedeného prvého rodiča, Nórske kráľovstvo porušuje článok 1 písm. f) zarážku i) druhú vetu v spojení s článkom 76 aktu uvedeného v bode 1 prílohy VI k Dohode o EHP [nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva, v znení zmien] v znení prispôsobenom Dohode o EHP prostredníctvom jej protokolu 1, Súd EZVO v zložení Carl Baudenbacher, predseda, Per Christiansen a Páll Hreinsson (sudca spravodajca), sudcovia, vyniesol 11. septembra 2013 rozsudok, ktorého výroková časť znie takto:
   Súd EZVO týmto vyhlasuje:

               1.

               Ponechaním v účinnosti administratívnej praxe podľa Aktu o dávkach na deti neposudzovať skutočnosť, či je dieťa žijúce spoločne s jedným rodičom mimo územia Nórska závislé najmä na rodičovi žijúcom v Nórsku oddelene od uvedeného prvého rodiča, Nórske kráľovstvo porušuje článok 1 písm. f) zarážku i) druhú vetu aktu uvedeného v bode 1 prílohy VI k Dohode o EHP [nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva, v znení zmien] v znení prispôsobenom dohode o EHP prostredníctvom jej protokolu 1.

               2.

               V zostávajúcej časti sa žaloba zamieta.

               3.

               Každý účastník konania znáša svoje vlastné trovy konania.


title: Vec T-90/14: Žaloba podaná 3. februára 2014 – Secolux/Komisia a CdT

text:
               5.5.2014

               SK

               Úradný vestník Európskej únie

               C 135/50

         Žaloba podaná 3. februára 2014 – Secolux/Komisia a CdT
   (Vec T-90/14)
   2014/C 135/64
   Jazyk konania: francúzština

      Účastníci konania

      Žalobkyňa: Secolux, Association pour le contrôle de la sécurité de la construction (Capellen, Luxembursko) (v zastúpení: N. Prüm-Carré, avocat)

      Žalované: Prekladateľské stredisko pre inštitúcie Európskej únie (CdT) a Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Európskej komisie z 3. decembra 2013, ktorá konala vo svojom mene a v mene ďalších verejných obstarávateľov t. j. Prekladateľského strediska pre inštitúcie Európskej únie a Úradu pre publikácie Európskej únie, ktorým sa odmietla jej ponuka predložená pre časť 1, „Kontrola bezpečnosti, starostlivosti a životného prostredia“ v rámci verejného obstarávania č. 02/2013/0IL „Kontrola bezpečnosti“ a ktorým sa sporná zákazka pridelila inému uchádzačovi,

               —

               uložiť Európskej komisii povinnosť zaplatiť sumu 467 186,08 eur z dôvodu náhrady utrpenej škody, spolu so zákonnými úrokmi z omeškania od dňa pridelenia zákazky až do zaplatenia dlžnej sumy,

               —

               uložiť Európskej komisii povinnosť uhradiť všetky trovy konania.

      Dôvody a hlavné tvrdenia

   Na podporu svojej žaloby žalobkyňa uvádza štyri žalobné dôvody.

               1.

               Prvý žalobný dôvod je založený na nezrovnalostiach v konaní a na tom, že žalobkyne boli oznámené protichodné údaje o výške prijatej ponuky pre časť 1. Žalobkyňa uvádza, že

                           —

                           buď je výška ponuky úspešného uchádzača, ktorá je uvedená v liste Komisie z 11. decembra 2013, ktorým sa oznámili žalobkyni charakter a výhody úspešnej ponuky, nesprávna, lebo je príliš nízka. V takom prípade, nemala žalobkyňa prístup k správnej informácii týkajúcej sa úspešnej ponuky pokiaľ ide o cenu, čo predstavuje porušenie povinnosti odôvodnenia,

                           —

                           alebo hodnota pridelenej zákazky uvedenej v oznámení o jej pridelení z 24. decembra 2013 (1) je nesprávna, pretože je veľmi vysoká. V takom prípade oznámenie o pridelení zákazky neodráža hodnotu úspešnej ponuky, čo predstavuje porušenie povinnosti transparentnosti,

                           —

                           alebo výška úspešnej ponuky, ktorá je uvedená v liste Komisie z 11. decembra 2013 a hodnota zákazky tak ako je uvedená v oznámení o pridelení zákazky sú správne. V takom prípade sa zákazka pridelila za cenu vyššiu ako úspešná ponuka, čo predstavuje vážne porušenie zásady transparentnosti, rovnosti zaobchádzania a zákazu diskriminácie.

               2.

               Druhý žalobný dôvod je založený na nezrovnalosti úspešnej ponuky, pretože úspešný uchádzač nemôže vzhľadom na ponúknutú cenu riadne splniť všetky požadované služby so zamestnancami disponujúcimi požadované kvalifikácie.

               3.

               Tretí žalobný dôvod je založený na ponuke s neobvykle nízkou cenou. Žalobkyňa uvádza, že v danej veci existujú viaceré indície, ktoré smerujú k záveru, že úspešná ponuka nezodpovedá ekonomickej realite. Komisia si mala preto od úspešného uchádzača vyžiadať presné zloženie jeho ponuky v súlade s článkom 151 delegovaného nariadenia č. 1268/12 (2).

               4.

               Štvrtý žalobný dôvod je založený na porušení zásady rovnosti zaobchádzania a zákazu diskriminácie v prípravnej fáze a pri hodnotení ponúk. Žalobkyňa uvádza:

                           —

                           vzhľadom na to, že úspešnému uchádzačovi boli pridelené predchádzajúce zákazky, mal k dispozícii informácie týkajúce sa miest, poskytovaných služieb a Komisiou skutočne požadovaného objemu týchto služieb, ktorého ho zvýhodňovali, si preto mala Komisia vyžiadať vysvetlenie od žalobkyne podľa článku 160 ods. 3 delegovaného nariadenia č. 1268/2012,

                           —

                           Komisia zohľadnila kvalitu už vykonaných služieb, ktoré poskytoval uchádzač, ktorému boli pridelené predchádzajúce zákazky, pri hodnotení predložených ponúk pokiaľ išlo o rozhodnutie o pridelení budúcich zákazok.

      (1)  Ú. v. EÚ 2013/S 249-433951.

      (2)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, s. 1).


title: Vec T-420/10: Rozsudok Všeobecného súdu z  27. marca 2012 — Armani/ÚHVT — Del Prete (AJ AMICI JUNIOR) [ „Ochranná známka Spoločenstva — Námietkové konanie — Prihláška obrazovej ochrannej známky Spoločenstva AJ AMICI JUNIOR — Skoršia národná obrazová ochranná známka AJ ARMANI JEANS — Skoršia národná slovná ochranná známka ARMANI JUNIOR — Relatívny dôvod zamietnutia — Článok 8 ods. 1 písm. b) nariadenia (ES) č. 207/2009“ ]

text:
               5.5.2012

               SK

               Úradný vestník Európskej únie

               C 133/24

         Rozsudok Všeobecného súdu z 27. marca 2012 — Armani/ÚHVT — Del Prete (AJ AMICI JUNIOR)
   (Vec T-420/10) (1)

   (Ochranná známka Spoločenstva - Námietkové konanie - Prihláška obrazovej ochrannej známky Spoločenstva AJ AMICI JUNIOR - Skoršia národná obrazová ochranná známka AJ ARMANI JEANS - Skoršia národná slovná ochranná známka ARMANI JUNIOR - Relatívny dôvod zamietnutia - Článok 8 ods. 1 písm. b) nariadenia (ES) č. 207/2009)
   2012/C 133/46
   Jazyk konania: taliančina

      Účastníci konania

      Žalobkyňa: Giorgio Armani SpA (Miláno, Taliansko) (v zastúpení: M. Rapisardi, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: G. Mannucci, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Annunziata Del Prete (Neapol, Taliansko) (v zastúpení: R. Bocchini, advokát)

      Predmet veci

   Žaloba proti rozhodnutiu druhého odvolacieho senátu ÚHVT z 8. júla 2010 (vec R 1360/2009-2) týkajúcemu sa námietkového konania medzi spoločnosťou Giorgio Armani SpA a Annunziata Del Prete

      Výrok rozsudku

               1.

               Rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 8. júla 2010 (vec R 1360/2009-2) sa zrušuje.

               2.

               ÚHVT a Annunziata Del Prete znášajú každý polovicu trov konania, ktoré vznikli Giorgio Armani SpA v konaní pred odvolacím senátom.

               3.

               ÚHVT a Annunziata Del Prete okrem vlastných trov konania znášajú každý polovicu trovy konania, ktoré vznikli Giorgio Armani SpA v konaní pred Všeobecným súdom.

      (1)  Ú. v. EÚ C 301, 6.11.2010.


title: Vec T-400/17: Žaloba podaná 27. júna 2017 – Deza/Komisia

text:
               4.9.2017

               SK

               Úradný vestník Európskej únie

               C 293/37

         Žaloba podaná 27. júna 2017 – Deza/Komisia
   (Vec T-400/17)
   (2017/C 293/46)
   Jazyk konania: čeština

      Účastníci konania

      Žalobkyňa: Deza, a.s. (Valašské Meziříčí, Česká republika) (v zastúpení: P. Dejl, advokát)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil časť nariadenia Komisie (EÚ) č. 2017/776 zo 4. mája 2017, ktorým sa
               mení a dopĺňa nariadenie Európskeho parlamentu a Rady (ES) č. 1272/2008 zo 16. decembra 2008 („nariadenie CLP“), a to v rozsahu, v akom klasifikuje a označuje látku antrachinón tak, že do tabuľky 3 časti 3 Prílohy VI nariadenia Európskeho parlamentu a Rady (ES) č. 1272/2008 vkladá tento položku: Číslo indexu: 606-151-00-4; Medzinárodná identifikácia chemických látok: antraquinonine; Číslo ES: 201-549-0; Číslo CAS: 84-65-1; Kód tried a kategórií nebezpečnosti: Carc. 1B; Kód výstražných upozornení: H350; Kód piktogramov a výstražných slov: GHS08 DGR; Kód výstražných upozornení: H350,

               —

               uložil žalovanej povinnosť nahradiť trovy konania žalobkyne.

      Dôvody a hlavné tvrdenia

   Na podporu svojej žaloby žalobkyňa uvádza dva žalobné dôvody.

               1.

               Prvý žalobný dôvod je založený na nezákonnej a zjavne nesprávnej klasifikácii a označení látky antrachinón ako karcinogénnej látky kategórie 1B podľa tabuľky 3 časti 3 Prílohy I nariadenia CLP.

                           —

                           Táto klasifikácia a označenie nie sú založené na dostatočných dôkazoch získaných zo spoľahlivých a akceptovateľných štúdií, ktoré by preukázali príčinnú súvislosť medzi látkou antrachinón ako takou a zvýšeným výskytom nádorov pokusných zvierat v zmysle článku 3.6.1 a 3.6.2 časti 3 prílohy A nariadenia CLP.

               2.

               Druhý žalobný dôvod je založený na porušení práv žalobkyne a porušení zásad zakotvených v Dohovore o ochrane ľudských práv a základných slobôd a Charte základných práv Európskej únie.

                           —

                           V dôsledku protiprávnej a zjavne nesprávnej klasifikácie a označenia látky antrachinón ako karcinogénnej látky kategórie 1B podľa tabuľky 3 časti 3 prílohy I nariadenia CLP boli porušené najmä právo žalobkyne pokojne užívať svoj majetok a zásada právnej istoty.


title: Vec T-29/05: Rozsudok Všeobecného súdu z  8. septembra 2010 — Deltafina/Komisia ( „Hospodárska súťaž — Kartely — Španielsky trh nákupu a prvého spracovania surového tabaku — Rozhodnutie, ktorým sa konštatuje porušenie článku 81 ES — Určenie cien a rozdelenie trhu — Súlad medzi oznámením o výhradách a napadnutým rozhodnutím — Právo na obhajobu — Definícia relevantného trhu — Pokuty — Závažnosť porušenia — Priťažujúce okolnosti — Úloha vodcu — Spolupráca“ )

text:
               23.10.2010

               SK

               Úradný vestník Európskej únie

               C 288/28

      Rozsudok Všeobecného súdu z 8. septembra 2010 — Deltafina/Komisia
      (Vec T-29/05) (1)

      (Hospodárska súťaž - Kartely - Španielsky trh nákupu a prvého spracovania surového tabaku - Rozhodnutie, ktorým sa konštatuje porušenie článku 81 ES - Určenie cien a rozdelenie trhu - Súlad medzi oznámením o výhradách a napadnutým rozhodnutím - Právo na obhajobu - Definícia relevantného trhu - Pokuty - Závažnosť porušenia - Priťažujúce okolnosti - Úloha vodcu - Spolupráca)
      (2010/C 288/53)
      Jazyk konania: taliančina

         Účastníci konania

         Žalobkyňa: Deltafina SpA (Orvieto, Taliansko) (v zastúpení: R. Jacchia, A. Terranova, I. Picciano, F. Ferraro, J.-F. Bellis a F. Di Gianni, advokáti)

         Žalovaná: Európska komisia (v zastúpení: É. Gippini Fournier a F. Amato, neskôr É. Gippini Fournier a V. Di Bucci, splnomocnení zástupcovia)

         Predmet veci

      Návrh na zrušenie rozhodnutia Komisie K(2004) 4030 v konečnom znení z 20. októbra 2004 týkajúceho sa konania podľa článku 81 ods. 1 [ES] (vec COMP/C.38.238/B.2 — Surový tabak — Španielsko) a subsidiárne zníženie pokuty uloženej žalobkyni v tomto rozhodnutí

         Výrok rozsudku

                  1.

                  Výška pokuty uloženej spoločnosti Deltafina SpA v článku 3 rozhodnutia Komisie K(2004) 4030 v konečnom znení z 20. októbra 2004 týkajúceho sa konania podľa článku 81 ods. 1 [ES] (vec COMP/C.38.238/B.2 — Surový tabak — Španielsko) sa stanovuje na 6 120 000 eur.

                  2.

                  V zostávajúcej časti sa žaloba zamieta.

                  3.

                  Spoločnosť Deltafina znáša tri štvrtiny svojich trov konania a tri štvrtiny trov konania Európskej komisie, Európska komisia znáša jednu štvrtinu svojich trov konania a jednu štvrtinu trov konania spoločnosti Deltafina.

         (1)  Ú. v. EÚ C 82, 2.4.2005.


title: Vec F-130/12: Žaloba podaná 2. novembra 2012 — ZZ/Parlament

text:
               9.3.2013

               SK

               Úradný vestník Európskej únie

               C 71/29

         Žaloba podaná 2. novembra 2012 — ZZ/Parlament
   (Vec F-130/12)
   2013/C 71/51
   Jazyk konania: francúzština

      Účastníci konania

      Žalobca: ZZ (v zastúpení: B. Cortese a A. Salerno, advokáti)

      Žalovaný: Európsky parlament

      Predmet a opis sporu

   Zrušenie rozhodnutia, ktorým bol zamietnutý zdvojnásobený príspevok na nezaopatrené dieťa podľa článku 67 ods. 3 služobného poriadku

      Návrhy žalobcu

               —

               zrušiť rozhodnutie vedúceho oddelenia individuálnych nárokov zo 4. augusta 2008, ktorým dochádza k podmieneniu práva žalobcu na poskytnutie zdvojnásobeného príspevku na nezaopatrené dieťa tým, že „všetky osobitné výdavky súvisiace s povahou postihnutia, ktoré znáša žalobca“ presahujú 333,19 eur mesačne, ako aj rozhodnutia vedúceho oddelenia individuálnych nárokov z 24. októbra 2008, ktorým sa v prejednávanej veci zamieta poskytnutie zdvojnásobeného príspevku, ktoré boli potvrdené po znovuotvorení prípadu rozhodnutím vedúceho oddelenia individuálnych nárokov z 5. decembra 2012, ktoré bolo ďalej potvrdené rozhodnutím generálneho tajomníka Európskeho parlamentu z 20. júla 2012, ktorým sa zamieta sťažnosť žalobcu, ktoré boli oznámené žalobcovi 23. júla 2012,

               —

               zaviazať Parlament na náhradu trov konania.


title: Vec C-508/10: Žaloba podaná 25. októbra 2010 — Európska komisia/Holandské kráľovstvo

text:
               29.1.2011

               SK

               Úradný vestník Európskej únie

               C 30/14

         Žaloba podaná 25. októbra 2010 — Európska komisia/Holandské kráľovstvo
   (Vec C-508/10)
   ()
   2011/C 30/23
   Jazyk konania: holandčina

      Účastníci konania

      Žalobkyňa: Európska komisia (v zastúpení: M. Condou-Durande a R. Troosters, splnomocnení zástupcovia)

      Žalovaný: Holandské kráľovstvo

      Návrhy žalobkyne

               —

               určiť, že Holandské kráľovstvo si tým, že od štátnych príslušníkov tretích krajín a ich rodinných príslušníkov, ktorí žiadajú o právne postavenie osôb s dlhodobým pobytom, vyžaduje vysoké a neprimerané poplatky, nesplnilo svoje povinnosti, ktoré mu vyplývajú zo smernice 2003/109/ES (1), a tým aj povinnosti, ktoré mu ukladá článok 258 ZFEÚ,

               —

               zaviazať Holandské kráľovstvo na náhradu trov konania.

      Žalobné dôvody a hlavné tvrdenia

   Komisia považuje sumu vo výške 201 až 830 eur, podľa jednotlivého prípadu, za spracovanie žiadosti o právne postavenie osoby s dlhodobým pobytom za neprimeranú v porovnaní so sumou 30 eur, ktorú zaplatia občania EÚ za pobytovú kartu. Taký postup nie je možné považovať za „oprávnený“. Komisia sa domnieva, že tak vysoké poplatky, bez ohľadu na otázku, či zodpovedajú skutočne vynaloženým nákladom, môžu predstavovať „prostriedok na bránenie výkonu práva na pobyt“ v zmysle odôvodnenia č. 10 smernice a môžu mať odrádzajúci účinok na štátnych príslušníkov tretích krajín, ktorí chcú uplatniť svoje práva im priznané smernicou. Túto skutočnosť dokazujú aj sťažnosti občanov zaslané Komisii.

      (1)  Smernica Rady 2003/109/ES z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom (Ú. v. EÚ L 16, 2004, s. 44; Mim. vyd. 19/006, s. 272).


title: Vec C-635/11: Rozsudok Súdneho dvora (ôsma komora) z  20. júna 2013 — Európska komisia/Holandské kráľovstvo (Nesplnenie povinnosti členským štátom — Smernica 2005/56/ES — Cezhraničné zlúčenia alebo splynutia kapitálových spoločností — Článok 16 ods. 2 písm. a) a b) — Spoločnosť, ktorá je výsledkom cezhraničného zlúčenia alebo splynutia — Zamestnanci zamestnaní v členskom štáte sídla spoločnosti alebo v iných členských štátoch — Právo na účasť na spolurozhodovaní — Neexistencia rovnakých práv)

text:
               3.8.2013

               SK

               Úradný vestník Európskej únie

               C 225/17

         Rozsudok Súdneho dvora (ôsma komora) z 20. júna 2013 — Európska komisia/Holandské kráľovstvo
   (Vec C-635/11) (1)

   (Nesplnenie povinnosti členským štátom - Smernica 2005/56/ES - Cezhraničné zlúčenia alebo splynutia kapitálových spoločností - Článok 16 ods. 2 písm. a) a b) - Spoločnosť, ktorá je výsledkom cezhraničného zlúčenia alebo splynutia - Zamestnanci zamestnaní v členskom štáte sídla spoločnosti alebo v iných členských štátoch - Právo na účasť na spolurozhodovaní - Neexistencia rovnakých práv)
   2013/C 225/28
   Jazyk konania: holandčina

      Účastníci konania

      Žalobkyňa: Európska komisia (v zastúpení: J. Enegren a M. van Beek, splnomocnení zástupcovia)

      Žalovaný: Holandské kráľovstvo (v zastúpení: C. Schillemans a C. Wissels, splnomocnené zástupkyne)

      Predmet veci

   Nesplnenie povinnosti členským štátom — Neprijatie opatrení potrebných na dosiahnutie súladu s článkom 16 ods. 2 písm. b) smernice 2005/56/ES Európskeho parlamentu a Rady z 26. októbra 2005 o cezhraničných zlúčeniach alebo splynutiach kapitálových spoločností (Ú. v. EÚ L 310, s. 1) v stanovenej lehote — Účasť zamestnancov na spolurozhodovaní

      Výrok rozsudku

               1.

               Holandské kráľovstvo si tým, že neprijalo zákony, iné právne predpisy a správne opatrenia, ktoré sú potrebné na zabezpečenie, aby v prípade spoločnosti so štatutárnym sídlom v Holandsku, ktorá vznikla na základe cezhraničného zlúčenia alebo splynutia, mali zamestnanci organizačných zložiek tejto spoločnosti, ktoré sa nachádzajú v iných členských štátoch, rovnaký nárok na výkon práva účasti na spolurozhodovaní, ako ho majú zamestnanci v Holandsku, nesplnilo povinnosti, ktoré mu vyplývajú z článku 16 ods. 2 písm. b) smernice Európskeho parlamentu a Rady 2005/56/ES z 26. októbra 2005 o cezhraničných zlúčeniach alebo splynutiach kapitálových spoločností.

               2.

               Holandské kráľovstvo je povinné nahradiť trovy konania.

      (1)  Ú. v. EÚ C 58, 25.2.2012.


title: Vec C-500/09: Rozsudok Súdneho dvora (ôsma komora) z  28. októbra 2010 — Európska komisia/Helénska republika (Nesplnenie povinnosti členským štátom — Poštové služby — Smernica 97/67/ES — Vnútroštátne obmedzenia — Podniky poskytujúce expresné poštové služby — Vnútroštátny systém licencií)

text:
               18.12.2010

               SK

               Úradný vestník Európskej únie

               C 346/20

         Rozsudok Súdneho dvora (ôsma komora) z 28. októbra 2010 — Európska komisia/Helénska republika
   (Vec C-500/09) (1)

   (Nesplnenie povinnosti členským štátom - Poštové služby - Smernica 97/67/ES - Vnútroštátne obmedzenia - Podniky poskytujúce expresné poštové služby - Vnútroštátny systém licencií)
   2010/C 346/33
   Jazyk konania: gréčtina

      Účastníci konania

      Žalobkyňa: Európska komisia (v zastúpení: L. Lozano Palacios a D. Triantafyllou, splnomocnení zástupcovia)

      Žalovaná: Helénska republika (v zastúpení: P. Mylonopoulos a D. Tsagkaraki, splnomocnení zástupcovia)

      Predmet veci

   Nesplnenie povinnosti členským štátom — Porušenie smernice Európskeho parlamentu a Rady 97/67/ES z 15. decembra 1997 o spoločných pravidlách rozvoja vnútorného trhu poštových služieb spoločenstva a zlepšovaní kvality služieb (Ú. v. ES L 15, s. 14; Mim. vyd. 06/003, s. 71)

      Výrok rozsudku

               1.

               Helénska republika si tým, že naďalej uplatňovala ministerské nariadenie č. A1/44351/3608 z 12. októbra 2005, nesplnila povinnosti, ktoré jej vyplývajú zo smernice Európskeho parlamentu a Rady 97/67/ES z 15. decembra 1997 o spoločných pravidlách rozvoja vnútorného trhu poštových služieb spoločenstva a zlepšovaní kvality služieb, zmenenej a doplnenej smernicou Európskeho parlamentu a Rady 2002/39/ES z 10. júna 2002, a to najmä z jej článku 9 ods. 1 a 2.

               2.

               Helénska republika je povinná nahradiť trovy konania.

      (1)  Ú. v. EÚ C 37, 13.2.2010.


title: Vec C-281/08 P: Uznesenie Súdneho dvora z  24. novembra 2009 — Landtag Schleswig-Holstein/Komisia Európskych spoločenstiev (Odvolanie — Žaloba o neplatnosť — Prístup k dokumentom — Procesná spôsobilosť regionálneho parlamentu)

text:
               27.2.2010

               SK

               Úradný vestník Európskej únie

               C 51/13

         Uznesenie Súdneho dvora z 24. novembra 2009 — Landtag Schleswig-Holstein/Komisia Európskych spoločenstiev
   (Vec C-281/08 P) (1)

   (Odvolanie - Žaloba o neplatnosť - Prístup k dokumentom - Procesná spôsobilosť regionálneho parlamentu)
   2010/C 51/20
   Jazyk konania: nemčina

      Účastníci konania

      Odvolateľ: Landtag Schleswig-Holstein (v zastúpení: S. R. Laskowski, Privatdozentin, J. Caspar, Professor)

      Ďalší účastník konania: Komisia Európskych spoločenstiev (v zastúpení: P. Costa de Oliveira a B. Martenczuk, splnomocnení zástupcovia)

      Predmet veci

   Odvolanie podané proti uzneseniu Súdu prvého stupňa (druhá komora) z 3. apríla 2008, Landtag Schleswig-Holstein/Komisia, T-236/06, ktorým Súd prvého stupňa zamietol ako neprípustnú žalobu, ktorej predmetom bol návrh na zrušenie rozhodnutí Komisie z 10. marca a 23. júna 2006, ktorými bol odmietnutý žalobcovi prístup k dokumentu SEC/2005/0420 z 22. marca 2005 obsahujúcemu právnu analýzu návrhu rámcového rozhodnutia prejednávaného Radou týkajúceho sa uchovávania údajov spracovávaných a ukladaných v súvislosti s poskytovaním služieb elektronických komunikácií prístupných verejnosti alebo údajov vo verejných komunikačných sieťach na účely predchádzania, vyšetrovania, odhaľovania a stíhania trestných činov a porušení, vrátane terorizmu — Procesná spôsobilosť regionálneho parlamentu — Právo byť vypočutý v súdnom konaní — Pojem „právnická osoba“ uvedený v článku 230 štvrtom odseku ES

      Výrok uznesenia

               1.

               Odvolanie sa zamieta.

               2.

               Landtag Schleswig-Holstein je povinný nahradiť trovy konania.

      (1)  Ú. v. EÚ C 260, 11.10.2008.